text:
Leygardagin 06/05-17 vóru starvsfólk frá skúlanum til firmakapping í flogbólti.
Øll starvsfólk, ið eru áhugaði, møta mikudagar eftir arbeiðstíð til at spæla flogbólt saman.
Undirtøkan hevur verið góð. Vit hava verið umleið 8-10 sum venja hvørja ferð, men eini 13 - 14 starvsfólk eru tað til samans, sum hava møtt upp ígjøgnum allan veturin.
Síðsta leygardag var so firmakappingin, og okkara vóru tilmeldaðið til kappingina.
Vit endaðu í bólki saman við Banknordik, Havnar fysioterapi og Landssjúkrahúsinum.
Vit fingu tríggjar góðar og javnar dystir, vunnu ein og taptu tveir. Nonnufrensar endaðu soleiðis á 3. plássi í bólkinum, og komu tí ikki víðari úr bólkaspælinum.
Men hetta var eitt sera gott tiltak, og málið er, at vit til næstu kapping manna tvey lið.
Venjing er aftur komandi mikudag


c: text/html

text:
Um vevmyndirnar
Landsverk hevur 35 vevmyndatól við landshavnir og landsvegir. Vevmyndatólini eru ætlaði til at kunna um, hvussu støðan er á landsvegunum, og í landshavnunum.
Fyri at síggja, hvussu sær út, tá tað er myrkt, eru infrareyð ljós (IR ljós) sett á nógv av vevmyndatólunum. Tá IR ljós verður nýtt í samband við vevmyndatøku í myrkri, verða myndirnar svart/hvítar. Tær grána nógv og hetta ger, at svarti vegurin gerst gráur, um vatn er á honum, alt eftir hvussu heitt ella kalt vatnið er. Ofta líkist tað kava. Tað er ikki altíð einfalt at skilja ímillum kava og til dømis regn. Kavi verður miðal gráur til bjart gráur. Tí er neyðugt at brúka tær veðurdátur, sum veðurstøðin á staðnum gevur aftrat, fyri at kunna gera sær eina meting av støðuni.

robotstxt: allowed

filter: keep


text:
Stjørnubreyt
Ein stjørnubreyt ella galaksa (úr grikskum YaλaEίaς kύkλoς, galaxías kýklos – ”mjólkaringur”, mjólkarvegurin), er ein stór samanseting av tilfari í alheiminum, sum stjørnur, gass, alheimsstøv og myrkt tilfar samanbundið gjøgnum atdráttarmegi. Tær størru stjørnubreytirnar hava umleið 1011 sólarmassar stjørnur, millum eina og tíggju milliardir sólmassir solmassor stjärnor, mellan en och tio miljarder solmassor millumstjørnu gass og 1012 sólmassar myrkt evni. Nógvar stjørnubreytir, kanska tær flestu, hava enntá supermassivar samanriknir lutir, sannlíkt við svørtum holum í kjarnuni. Några av dessa kompakta objekt uppträder som aktiva galaxkärnor.
Tann stjørnubreytin, ið sólin er í er Mjólkarvegurin.


text:
Pussy Riot er eitt russiskt, feministiskt og politiskt punkkollektiv, sum nógv verður tosað um fyri tíðina av tí at tríggir limir eru ákærdir og rættarsøktir fyri hooliganismu. Ein ákæra, sum Amnesty International metir botna í politiskari forfylging. Dómurin er ásettur til 17.august.
Eitt ótal av listafólki um allan heim stuðlað Pussy Riot, t.d. Kate Nash, Red Hot Chilli Peppers, Sting, Cornershop, Faith No More, Patti Smith, The Beastie Boys, Zola Jesus, Die Antwoord, Jarvis Cocker, Pete Townshend, The Joy Formidable, Peaches, Madonna, Genesis, Tegan and Sara, Johnny Marr, Iiro Rantala, Propagandhi, Anti-Flag, Corinne Bailey Rae, Kathleen Hanna, Björk, Yoko Ono, Stephen Fry og Jón Gnarr.
Vit á Listablogginum vilja eisini sýna solidaritet við Pussy Riot og mæla hervið øllum føroyskum listafólkum at vísa samhuga. Sendið tykkara navn, eina mynd, ein lítlan film, tónleik ella okkurt annað til listinblog@gmail.com, so almannkunngera vit tað. Seinni verða stuðulsváttaninar Amnesty International Føroya Deild, som eisini fara at almannakunngera tær og senda tær til avvarðandi myndugleikar.
Boðskapurin hjá Amnesty í sambandi við hetta málið er: Amnesty heitir staðiliga um, at ákærur um “hooliganismu” verða tiknar aftur, og at tær tríggjar Maria Alekhina, Ekaterina Samutsevich og Nadezhda Tolokonnikova beinanvegin og uttan krøv verða leyslatnar. Harafturat heitir Amnesty á myndugleikarnar um beinanvegin at seta í verk kanningararbeiði fyri at kanna hóttanir, sum familjulimir og verjar hjá teimum trimum kvinnunum hava fingið, og um neyðugt, at verja tey. Talufrælsið er ein mannarættur sambært grein 19 í Heimsyvirlýsingini um mannarættindi, og tí skal eingin setast í varðhald fyri friðarliga at brúka henda rætt.


text:
Sera spennandi tíðindi á heimasíðuni hjá Nýggjársnevndini í Vági www.nyggjar.com.
Les meiri
Nýggjárshaldið í Vági í CNN
Sera spennandi tíðindi á heimasíðuni hjá Nýggjársnevndini í Vági www.nyggjar.com.
Nú kemur ungdómstilboðið í Vágs kommunu
Í hesum døgum verður lýst eftir starvsfólki at standa fyri ungdómstilboðnum í Vágs kommunu.
Starvsfólk til Vágs kommunu
Søkt verður eftir einum starvsfólki / umsjónarfólki til Teknisku deild hjá Vágs kommunu.
Starvsfólk til ungdómstilboð í Vágs kommunu
Vágs kommuna hevur gjørt av, at fara undir eina royndarskipan við ungdómstilboð í Vági frá 1. februar 2014 til 1. mai 2014.
Skráin fyri býráðsfundin 19. des. 2013
Hesi mál verða viðgjørd á Býráðsfundi, tórsdagin tann 19. desember 2013 kl. 19.00:


text:
Leiðari í Filmshúsinum
Tina í Dali Wagner verður leiðari í Filmshúsinum. Nýstovnaða Filmshúsið skal ganga á odda fyri føroyskari filmsframleiðslu. Filmshúsið hevur stórar ætlanir og leiðarin, ið lýst hevur verið eftir, er nú funnin. Tina í Dali Wagner, sum í mong ár hevur staðið á odda fyri fyri Den Danske Filmskoles Efteruddannelse, tekur við starvinum 1. mars 2018.
Tina í Dali Wagner hevur 25 ára royndir frá Den Danske Filmskoles Efteruddannelse, har hon hevur skipað fyri skeiðum, seminarum og workshops fyri yrkis filmsfólk úr Danmark og hinum Norðanlondunum.
Saman við stýrinum fyri Filmshúsið, skal Tina í Dali Wagner arbeiða fram í móti at seta Føroyar á heimskortið, sum filmsland.
”Millum mongu og góðu umsóknirnar úr Føroyum og útlondunum hava vit valt Tinu í Dali Wagner. Hon er júst tað, vit hava leitað eftir. Hon er fakliga sterk, hevur eitt breitt netverk og eina persónligheit og eitt ágrýtni, ið okkum tørvar í strembanini eftir at útinna tær ætlanir og uppgávur, ið politiski myndugleikin og føroyska filmsumhvørvið hava álagt Filmshúsinum”, sigur Jan Berg Jørgensen, stýrisformaður fyri Filmshúsið.
Sjálv sigur Tina í Dali Wagner: ”Tað er ein frámíhjárættur, at eg sleppi at vera við í tilgongdini at byggja Filmshúsið upp, at seta Føroyar á kortið, sum filmsland, umframt at skapa synergi á einum høgum fakligum støði. Eg fari at arbeiða fyri at skapa best hóskandi møguleikar fyri filmsumhvørvið og samstundis útvikla tað heilt unga og evnagóða ættarliðið, so Føroyar kunnu fáa sína egnu fjølmiðlaumferð, ið kann gerast ein natúrligur partur av tilvitanum hjá Føroya fólki. Tað er ein áhugaverd og hugspennandi avbjóðing, sum eg gleði meg til at fara undir”.
Filmshúsið húsast á Vestaru Bryggju 15, 2. hædd, Tórshavn. Í stýrinum fyri Filmshúsið sita Marjun Niclassen, Jón Hammer og Jan Berg Jørgensen, sum er formaður
SEINASTU TÍÐINDI
Almennur fundur um hópfígging (Crowdfunding)
Hópfígging er ein skjótt vaksandi fíggingarháttur hjá íverksetarum kring allan heim, men enn er h…
Lissi á CIFF
Ein av nýggju sniðgevunum í Føroyum, Lissi Bjarnadóttir Andreassen luttók á CIFF 2017, sum bleiv…
Beinta Poulsen á messu við nýggjum klædnamerki
Vinnuframi hevur stuðlað Beintu Poulsen, sum hevur verið á Revolvermessu í Keypmannahavn við nýgg…


text:
Katja Remmer og Lea Hartmann sýna fram
Í mentanarvikuni verður áhugaverd framsýning á bókasavninum, har Katja Remmer og Lea Hartmann sýna fram myndir og lutir ið eru til keyps.
Bókasavnið hevur opið frá mánadag – hósdag frá kl. 13-18 í mentanarvikuni.
“Sjálvt um Føroyar kunnu tykjast berar, og floran er avmarkað og djórini eru fá – so hygg nærri!
Í grannalagnum fert tú at finna plantur í ymiskum skapi og litum, og hevur tú nakrantíð virðismett fjølbroytnið í hundunum, seyðunum ella fuglunum, beint har, sum tú býrt?
Vakurleikin er í tí smáa.”


text:
Bústaðir í Suðurstreymi?
Tað er mær ørkymlandi, at “Bústaðir” ikki nevnir Nólsoy, tá ið ætlanir eru lagdar fram at byggja í búðir í Suðurstreymi.
Tað er fyri mær eisini ørkymlandi, at Tórshavnar kommuna er so tigandi um bústaðarætlanir í Nólsoy.
Nú nýggj ferja er væl nærri enn nakrantíð áður, samstundis sum eg gangi út frá at bíligari rakstur hevur við sær fleiri túrar, er gylt høvið at Tórshavnar Kommuna og Bústaðir samstarva um bústaðarmøguleikar í Nólsoy.
Tvær lonir eystanfyri skúlan – við íbúðum til lesandi, ung og eldri – kunnu hava við sær at onnur tóm hús í Nólsoy samstundis verða attraktiv.
Dagført ferðasamband og bústaðarmøguleikar, er bjargingin fyri hesa vøkru oyggj!
Fleiri borgarar í Nólsoy hevur eisini við sær at bæði dagstovnurin Látrið og Nólsoyar skúli verða gagnnýtt betur – kanska vit samstundis fáa nøkur arbeiðspláss afturat?


text:
Býráðsfundur 28. mai 2015 kl. 17:00
Býráðslimir:
Magnus Rasmussen, Tórbjørn Jacobsen, Helgi L. Petersen, Bárður K. Nielsen, Kári E. Jacobsen, Jónleyg Hammer, Terje B. Vestergaard, Jonhard Danielsen, Hallur Ellingsgaard, Karl Rasmussen og Arnfinn Langgaard.
1.
J. nr. 14/00681: Endurgerð av grótkastinum í Lamba, sum fórst í ódnarveðri veturin 2013.
Í 2014 varð samtykt at gera hetta arbeiðið og varð peningur avsettur til endamálið, men tá arbeiðið ikki varð gjørt í 2014, fall játtanin sostætt burtur. Áðrenn arbeiðið kann setast í verk, verður neyðugt at avseta 625.000 kr. á fíggjarætlanini fyri 2015 til hesa íløgu.
-Býráðið hevur á fundi 28/5-2015 samtykt, við 1. viðgerð, at veita eina eykajáttan uppá 625.000 kr til grótkastið í Lamba.
2.
J. nr. 14/00709: Asfaltering v.m. av eystursíðuni av bátahylinum á Glyvrum.
Í 2014 varð samtykt at gera hetta arbeiðið og varð peningur avsettur til endamálið, men tá arbeiðið ikki varð gjørt í 2014, fall játtanin sostætt burtur. Áðrenn arbeiðið kann setast í verk, verður neyðugt at avseta 600.000 kr. á fíggjarætlanini fyri 2015 til hesa íløgu.
-Býráðið hevur á fundi 28/5-2015 samtykt, við 1. viðgerð, at veita eina eykajáttan uppá 600.000 kr til asfaltering av eystaru síðu við bátahylin á Bakka.
3.
J. nr. 15/00333: Framhald av Blikagøtu í Runavík.
Tekniska nevnd og fíggjarnevndin mæla til at játta eina eykajáttan uppá 2 mió. kr. til liðuggerð av Blikagøtu. Tá er eftir at asfaltera sunnaru helvt at strekkinum, sum eigur at bíða til útgrevstrararbeiðið til íbúðirnar hjá Bústøðum er gjørd.
-Býráðið hevur á fundi 28/5-2015 samtykt, við 1. viðgerð, at veita eina eykajáttan uppá 2. mió. kr til framhald av Blikagøtu.
4.
J. nr. 15/00334: Umvæling av Pakkhúsbygninginum (Beta-bygninginum), sum fekk stóran skaða í ódnini veturin 2013.
Vinnu- og havnarnevndin og fíggjarnevndin mæla til at veita eina eykajátta uppá 500.000 kr. til umvælingina av skaðanum, tað er parturin sum kommunan má bera í samband við skaðan, tí hesin partur ikki er umfataður av Tryggingini, men var neyðugur at gera nú bygningurin varð høvuðsumvældur aftaná stóra stormskaðan.
-Býráðið hevur á fundi 28/5-2015 samtykt, við 1. viðgerð, at veita eina eykajáttan uppá 500.000 kr til umvæling av Pakkhúsbygninginum «Beta-bygninginum».
5.
J. nr. 15/00335: Stovnsetan av forskúla í Glyvra skúla – Íløga.
Í samband við stovnsetan av forskúla í Glyvra skúla, varð mett neyðugt, eisini at seta gomlu fysikk stovuna í stand, fyri at gera pláss fyri tveimum forskúlaflokkum, sum skulu byrja á Glyvrum eftir summarferiuna í ár.
Arbeiðið er mett at kosta 400.000 kr og mæla Mentanarnevndin og fíggjarnevndin til at veita eina eykajáttan á 400.000 kr. til hesa íløgu.
-Býráðið hevur á fundi 28/5-2015 samtykt, við 1. viðgerð, at veita eina eykajáttan uppá 400.000 kr til íløgu í Glyvra skúla í samband við stovnsetan av forskúla.
6.
J. nr. 15/00336 – Liðuggerð av atløgubryggjuni á Bakka.
Arbeiðið av atløgusíðuni á bryggjuni á Bakka, sum skuldi verða endaliga liðugt í 2014, var ikki endaligt fyrrenn í 2015. Av tí at arbeiðið fór tvørturum fíggjarár, fall tann parturin av játtanini burtur, sum ikki var brúkt á 2014 var endað. Talan er ikki um ein meirkostnað av arbeiðinum, men at játtanin, sum fall burtur á nýggjárinum, ikki varð avsett á fíggjarætlanini fyri 2015, tí roknað varð við, at arbeiðið fór at verða liðugt í 2014.
Vinnu- og havnarnevndin og fíggjarnevndin mæla til at veita eina eykajátta 450.000 kr. til atløgubryggjuna á Bakka.
-Býráðið hevur á fundi 28/5-2015 samtykt, við 1. viðgerð, at veita eina eykajáttan uppá 450.000 kr til liðuggerð av atløgubryggjuni á Bakka.
7.
J. nr. 15/00338: Eykajáttan til viðlíkahald av skúlabygningum
Í samband við ætlaðu umvælingarnar av skúlabygningum, varð upphæddin á fíggjarætlanini fyri 2015 lækkað úr 750.000 kr. niður í 300.000 kr. Tekniska deild metir tað alneyðugt, at m.a. arbeiðið at skifta vindeygu í Skála skúla verður gjørt endiliga liðugt, umframt, at alt vanligt viðlíkahald má halda fram. Tí kemur avsetti peningurin als ikki at strekkja. Tekniska deild mælir til at avsettar verða 450.000 kr. afturat á fíggjarætlanini fyri 2015 til hesi arbeiði.
Mentanarnevndin og fíggjarnevndin mæla til at veita eina eykajátta uppá 450.000 kr. til umvæling av skúlabygningum.
8.
J. nr. 15/00339: Eykajáttan til viðlíkahald av Ítróttarhallum
Neyðugt er at gera umvælingar á Ítróttarhøllina á Skála, umframt vanligt víðlíkahald á Bylgjuna. Játtanin til viðlíkahald er niðurskorðin til 200.000 kr. á fíggjarætlanini fyri 2015, men fíggjartørvurin til viðlíkahald í 2015 er nógv størri.
Mentanarnevndin og fíggjarnevndin mæla til at veita eina eykajáttan uppá 500.000 kr. til umvæling og viðlíkahald av Ítróttarhallunum (200.000 til ítróttarhøllina á Skála og 300.000 til Bylgjuna).
-Býráðið hevur á fundi 28/5-2015 samtykt, við 1. viðgerð, at veita eina eykajáttan uppá 500.000 kr til umvæling og viðlíkahald av Ítróttarhallunum (200.000 til ítróttarhøllina á Skála og 300.000 til Bylgjuna).
9.
J. nr. 15/00368: Økistænastan hjá Skálafjarðarsamstarvinum.
Framskrivingar av fíggjarstøðuni hjá fyri Økistænastuni hjá Skálafjarðarsamstarvinum vísir, at talan er um eitt framskrivað hall fyri 2015 uppá 3 mió. kr. Harav er parturin hjá Runavíkar kommunu útvið 2. mió. kr.
Fíggjarnevndin mælir til at veita eina eykajáttan uppá 2. mió. kr. til Økistænastuna hjá Skálafjarðarsamstarvinum.
-Býráðið hevur á fundi 28/5-2015 samtykt, við 1. viðgerð, at veita eina eykajáttan uppá 2. mió. kr til Økistænastuna hjá Skálafjraðarsamstarvinum.


text:
Orð: Lina Sandell
Týtt: Petur Jacob Sigvardsen
Viðmerking: Týddur í februar 1983.
1. Eg eigi ei meg sjálvan, nei Jesus eigur meg;
hann keypti meg við blóði, og hansar eri eg.
Hann lýðin gekk í deyðan, tók mína synd á seg.
O, skuldi eg ei elska hann, sum so elskar meg?
2. So dýrt hann hevur keypt mær tey klæði hvít sum snjó,
tá hann á krossins træi læt alt sítt hjartablóð.
Tá strítt er góða stríðið, eg fái sigurskrans,
og skoða skal eg Jesus, ja arva ríki hans.
3. Men hjálp tú mær, o Jesus, at eiga barnsins trúgv,
tak tú, o dýrdardrottin, í hjarta mínum búgv,
so at eg ei bert síggi mítt egna lasafar,
men frelsu, frið og ugga og reinleika í tær.
4. Lat meg ei, Jesus, fjala av eginvild títt fæ,
men liva tær til heiðurs, tær tæna hvønn ein dag.
Um verk mítt enn er vesalt, sum neyvan nakar sær,
so hjálp tó mær av náði, at eg má tæna tær.


text:
Lag: Victor Danielsen, Jógvan við Keldu
Týtt: Victor Danielsen
1. Tín dag við Gudi byrji tú
og fyri honum boyggi knæ,
lyft hjartað til hans høga bú,
og undir veingjum hans søk læ!
2. Guds bók lat upp og henni í
finn styrk, hon halgi hug og sinn;
lat orðið lætta dagsins stríð,
og framgongd á Guds leiðum vinn!
3. Við Gudi gjøgnum dagin far,
ið hvat tú gert, hvar leið tín ber!
Um burtur, heima, hann teg sær,
í øllum, altíð, nær hann er.
4. Bið altíð – tala við tín Gud,
í andanum mót Himli stíg,
og takka fyri sælan lut,
lat lovsong búgva hjarta í!
5. Og enda dagin Gudi við,
sig honum synd og brek og føll,
lít á hitt blóð, sum veitir frið
og tekur burtur misbrot øll!
6. Sov so við Gudi søtan blund!
Hann unnir barni sínum frið;
og er hon nær, tín síðsta stund,
hann standa skal við tína lið.


text:
Um hálva milliard meir í útflutningsvirði
Í gjár vóru munnligir fyrispurnar á skrá hjá løgtinginum.
Undirritaða spurdi landstýrismannin í fiskivinnumálum, hvat er hent á økinum, síðan landsstýrismaðurin tók við.
Spurt varð, um fortreytirnar í fiskivinnuni eru nakað broyttar, síðan landsstýrismaðurin setti seg í stólin fyri góðum ári síðan.
Dag og dagliga frættist, hvussu lítið kemur av skafti og hvussu illa henda samgongan fer við heimaflotanum, og spurningurin var, um fiskimálaráðharrin kundi greiða tinginum frá, um talan er um batar fyri fiskimannin ella afturstig.
Fiskimálaráðharrin visti at siga, at stórir batar eru á hesum økinum. Virðir fyri einar 300-400 milliónir kr. bert í avreiðingarvirði eru fingin til vega í hesum árinum við størri atgongd til fiskasløg og fiskileiðir.
Nógv størri er atgongdin til botnfisk, men uppsjóvarkvotan er eisini vaksin. Landsstýrismaðurin var ítøkiligur og vísti á, at
-575 tons av toski er komin afturat undir Íslandi
-470 tons av toski afturat í Eysturgrønlandi
-475 tons av brosmu í Eysturgrønlandi
Umframt meira tosk á Flemish Cap, so er svartkjaftakvotan eisini hækkað við 143.000 tonsum, og sildakvotan við 16.000 tonsum. Uppisjóvarkvotuna hevur landsstýrismaðurin ásett.
Og tá avreiðingarvirði liggur í millum 300-400 milliónir, so fer at tátta í eina hálva milliard meira í útflutningsvirði, sum er fingin til vega í ár.
Óluva Klettskarð, løgtingskvinna fyri Tjóðveldi


text:
Fólkatalið
Seinast í 18. øld vóru umleið 5.000 fólk í Føroyum. Í 1870 fór talið upp um 10.000,
í 1933 upp um 25.000 og í 1973 upp um 40.000. Í 2003 fór fólkatalið fyri fyrstu ferð
upp um 48.000. 1. januar 2011 vóru 48.574 fólk skrásett at búgva í Føroyum.
Næstan alla tíðina hevur fólkatalið verið vaksandi, men aftan á 2003 er vøksturin tó
minkaður niður í lítið og einki. Eitt sera týdningarmikið undantak frá hesi gongdini var
tó fyrra helvt av 1990-árunum, tá fólkatalið vegna ringar tíðir minkaði nærum 10%.
Fruktbærið
Í 1970 fingu konufólk í Føroyum 3,4 børn í miðal, meðan talið í 2010 er 2,5 børn.
Hóast hetta, so er fruktbærið í Føroyum tað hægsta í Evropu. Bert 5 onnur lond í
Evropu har konufólkini fáa tvey ella fleiri børn í miðal: Frakland, Grønland,
Írland, Ísland og Turkaland.
Væntað lívsævi (livialdur)
Miðallivialdurin er so líðandi vorðin hægri. Nýfødd dreingjabørn kunnu vænta at liva til
tey eru blivin 77 ár, meðan genturbørnini kunnu rokna við at koma nærkast 83 ára aldurin.
Fyri 30 árum síðani vóru hesi tølini ávikavist 73 og 79 ár. Tey seinastu árini hevur
miðallivialdur hjá mannfólkið havt lyndi at minka nakað aftur. Minkingin tykist tó at vera
steðgað nú.
Til- og frályting
Flytingin til og úr Føroyum er stór sammett við fólkatalið, ið eisini verður nógv ávirkað
av hesum. Í árunum 1980-88 vóru umleið líka nógvir tilflytarar sum fráflytarar,
men í 1989-1995 var fráflytingin nógv størri enn tilflytingin, og fólkatalið minkaði tí ógvisligt.
Í 1996-2003 var tilflytingin størri, tá nógv fluttu heimaftur eftir at kreppan hæsaði av,
í árunum 2004-2007 høvdu vit havt eina netto fráflyting. Í 2008 var nettoflytingin positiv
við 56 fólkum. Í 2009 og 2010 var aftur nettofráflyting, hvar ávikavist 327 og 281 fólk fleiri
fluttu av landinum enn tað fluttu til Føroya. 1.691 fólk fluttu av landinum í 2010
meðan 1.410 fólk fluttu til Føroya.
Kelda:www.hagstova.fo


text:
Sambandsflokkurin - um nýskipan av fiskivinnuni
17. oktober 2014
Tørvurin á nýskipan
Verandi fiskivinnuskipan er grundað á eina lóggávu og skipan, sum varð gjørd undir búskaparkreppuni í 1994. Ein endurskoðan og royndirnar av skipanini vísa, at neyðugt verður at gera nakrar grundleggjandi broytingar ella nýskipanir.
Roknskapargreiningar vísa, at heimaflotin siglir í tungum sjógvi búskaparliga við rakstrarhalli og stórari skuld. Vinnutólini eru sera gomul og niðurslitin, og kunnu illa tryggja kappingarføran effektivitet og produktivitet. Ein partur av trupulleikunum snýr seg eisini um, hvørt verandi fiskidagaskipan hevur fastlæst flotan, soleiðis at hesin ikki fær endurnýggjað seg, samstundis sum fiskidagaskipan elvir til ov stórt veiðitrýst á fiskastovnarnar. Fiskastovnarnir undir Føroyum, t.e. toskur og hýsa, eru sera illa fyri.
Í pelagisku vinnuni er íkomin spurningurin um, hvussu tey ovurstóru virðini skulu býtast í vinnuni sjálvari og millum vinnuna og samfelagið (býtið av tilfeingisrentuni).
Nýggjur fiskivinnupolitikkur - meginreglur og karmar
Endmálið við einari nýskipan av fiskivinnuni er at reka hana á búskaparliga og lívfrøðiliga burðardyggum grundarlag og samfelagsbúskaparliga optimalt. Endamálið er eisini í mest møguligan mun at reka fiskivinnuna á marknaðartreytum og við avlopi.
Sostatt verður politiskt lagt upp til eina veruliga nýskipan av fiskivinnuni og ikki bara dagføringar av verandi lóggávu.
Fyri at kunna fremja eina veruliga nýskipan og reka fiskivinnuna á burðardyggum grundarlag og á marknaðartreytum, so skal politisk støða takast til nakrar grundleggjandi meginreglur og karmar, sum eru:
· Fiskivinnan rekast og skipast mest møguligt eftir marknaðartreytum?
· Umsitingin av veiðirættindum (bulurin í skipanini) – útlutan av veiðiloyvum (gildistíð) og/ella uppboðssøla?
· Veiðiskipanir – kvota- og/ella fiskidagaskipan?
· Útlendskur ognarskapur í føroyskum fiskiførum og kapitalur?
· Umsitingarætlanir – 3-5 ára veiðireglur?
Harafturat skal støða takast til, hvørt øll veiða skal landast um føroyskan kaikant, um góðskustýring og hagreiðing, nýtsla av innvøli í fiskinum, brúksskylda av fiskiloyvum, útblaking o.a.
Tað er sostatt fiskarípolitikkurin, sum lagt verður upp til, skal broytast munandi. Eisini verður lagt upp til at arbeiða meira visjónert og strategiskt í fiskivinnuni og fata fiskivinnuna sum eina matvøruvinnu, sum kappast á altjóða marknaðinum.
Støðan í Sambandsflokkinum
Sambandsflokkurin hevur í eina tíð saman við hinum samgonguflokkunum havt samráðingar um eina fiskivinnunýskipan, men enn er ikki komin ein endalig politisk semja. Partarnar hava sagt sína hugsan og viðgjørt tey mest týðandi málini, men enn er nakað eftir á mál.
Grundarlagið fyri viðgerðini eru frágreiðingar, fakligt tilfar, fundir við áhugabólkar o.a.
Sambandsflokkurin vil ikki uppá núverandi tíðspunkt fastlæsta samráðingartilgongdina, men hevur víst á, hvørjar loysnir flokkurin ynskir. Flokkurin vil t.d., at fiskivinnan verður rikin mest møguligt á marknaðartreytum og tí er eisini ynskiligt, at ein partur av t.d. pelagiska tilfeinginum verður selt umvegis eina uppboðssølu. Henda heimild eigur at setast í eina nýggja lóggávu.
Sambandsflokkurin tekur undir við útlendskum ognarskapi og kapitali, men treytin er, at myndugleikarnir hava eftirlit við, at reglurnar verða hildnar og at rávøran, virðisskapanin og førleikamenningin verður í Føroyum.
Flokkurin ynskir eisini, at gjørdar verða umsitingarætlanir og at alt sjófeingi skal um føroyskan kaikant.
Sambandsflokkurin heldur, at okkara høvuðsvinna nú eigur at fáa nakrar tryggari og støðugari karmar at virka eftir, soleiðis at vinnan kann leggja meira langsiktaðar ætlanir fyri rakstur og íløgur.
Sambandsflokkurin vil virka fyri, at gjørd verður breið politisk semja um eina fiskivinnunýskipan.
Neyðugt verður at seta eina nýggja fiskivinnuskipan stigvist í verk.
Kaj Leo Holm Johannesen
Løgmaður og formaður Sambandsfloksins
RN
Aftur


text:
Hov er gomul bygd og er umrødd í Føroyingasøgu. Har búði høvdingurin Havgrímur, og har hevði hann hov til sína gudadyrkan. Av hesum hevur bygdin fingið navn. Bygdin liggur við Hovsfjørð, ið sæst á frímerkinum, og hann er víður og opin móti eystri. Hov er tí brimpláss. Á frímerkinum sæst eisini Hovshólmur, sum hoyrir til grannabygdina fyri sunnan, Porkeri. Hann ber tvey frælsi.
Hov var ein høvuðsbygdin í Føroyum í víkingaøld, og søgnin sigur, at stutt eftir, at Føroyar vórðu kristnaðar, varð kirkja bygd í Hovi. Seinri er bygdarinnar støða viknað, og søgnin sigur eisini, at seinasta kirkjan varð flutt til Porkeris um trúbótarleitið. Tá ið Vágsbygd fekk nýggja kirkju, varð hin gamla kirkjan flutt til Hovs og vígd aftur har í 1943.
Hov er gomul bygd og er umrødd í Føroyingasøgu. Har búði høvdingurin Havgrímur, og har hevði hann hov til sína gudadyrkan. Av hesum hevur bygdin fingið navn. Bygdin liggur við Hovsfjørð, ið sæst á frímerkinum, og hann er víður og opin móti eystri. Hov er tí brimpláss. Á frímerkinum sæst eisini Hovshólmur, sum hoyrir til grannabygdina fyri sunnan, Porkeri. Hann ber tvey frælsi.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
8. marshaldið 2007
12.03.2007
Bankabókin
Mítt ískoyti til 8. mars í dag skal vera henda røða, sum eg rópi: Kvinnurnar inn ella pengarnar út! Og í røðuni frætta tit meira um, hvussu stórt vald vit hava, um vit bara taka tað.
Bankabókin kom út í hvørt hús stutt fyri jól, hon skuldi siga okkum, hvønn týdning Føroya Banki hevur havt hesi 100 árini og í somu bók skrivar Jóan Pauli Joensen, professari eitt yvirlit, sum eitur Føroyar í 100 ár.
Aftast er eitt navnayvirlit og lætt er at telja: 309 menn og 12 kvinnur. Vit megu spyrja: hvar vóru vit hesi 100 árini? Hvussu ber tað til at ein banki var til í 100 ár við ongum kvinnum í landinum?
Eg havi livað í gott og væl helvtina av hesum 100 árunum, og eg veit at nógvar konur vóru til - eisini her í Vestmanna.
Vestmannakonur
Havi eina ferðina verið á uppboðssølu ella aukjsón sum tað at tá, tað var fyri so mongum árum síðan at eg ikki rættiliga fati at eg minnist tað. Eg haldi eg var við ommu, og tað sum var á uppboðnum var leysafæ ikki stórognir. Ein buglutur ketil var boðin og fólk flentu og onkur segði, at Marianna mátti átt frægari ketil. Eg spurdi hvør Marianna var og fekk at vita, at Marianna hevði átt skip og virki, við øðrum orðum reiðari. Vit kendu bara ein reiðara og tað var Einar Dahl og vit bæði bukkaðu og søgðu tygum við hann, so eg visti at tað var fínt og máttmikið at eiga skip. Og at tað kundi vera ein kona sum var reiðari, tað helt eg vera áhugavert, so mikið, at tað einasta eg minnist frá uppboðnum, er ketilin hjá Marionnu sum var reiðari tað var eisini mín fyrsta læra um at konur kunnu alt! Takk Marianna!
Vit áttu heftini tit vita, Færøerne, og tey sluppu vit at blaða í, tá stovan var opin og heit til høgtíðir. Í henni vóru myndir, sum ein kona í Vestmanna hevði málað, tað helt eg vera stuttligt og var errin av at ein vestmannakona hevði málað myndir í einari bók, sum enntá var skrivað á donskum. Konan var Bergithe Johannessen og hon var fyrsti føroyingurin sum fór uttanlands at fáa sær útbúgving í list!
So var tað ljósmóðurin, sum tók móti beiggja, og Elin Maria, sum gekk til allar konurnar, sum skuldu eiga ella høvðu átt, tí ljósmóðurin hevði so nógv um at vera.
Olga hjá Samson, sum kom at hjálpa ommu, sum lá fyri deyðanum og hevði liggisár - Olga hevði fult hús av børnum og eisini telefonstøð.
Og so allar tær røsku konurnar sum arbeiddu í fiski, eg minnist serliga Elin Mariu, mammu Frits í Toftum, hon fór spelandi oman Toftabrekku í smekkubuksum og helt sær og sínum uppi. Hon var ein fyrimynd.
So var tað Ingibjørg hjá Helannu, sum arbeiddi í trolinum og kravdi inn fyri sjúkrakassan. Eg minnist at mamma fortaldi, at Ingibjørg var komin oman í kjallaran, har mamma vaskaði stórvask og Ingibjørg hevði sagt, at tað var so doyligt at hoyra hana syngja. Ingibjørg gjørdi dagin, sum annars var strævin og súrur til ein góðan dag fyri mammu. Havi frætt at Ingibjørg á so mangan hátt hevur lætt um, har tað trongdi til hon var ein eingil!
Og so vóru tað allar skálakonurnar: Hanna hjá Jack, Olga, Fía, Mia og Karla, sum áttu lívið í okkum á so mangan hátt.
Ein dagin kom eg heim at fortelja mammu, at tá fór at vera stór skuldi eg vera sum Kvívikslærarinda - tað bleiv flent og eg skilti á lagnum, at hon ikki endiliga var nøkur fyrimynd. Eg tagdi um Kvíkvíkslærarindu, men ongin skal stjala fyrimyndina: Hon fekk bíbliusøguna at skyggja, tí hon hevði sjálv verið í Ísraelslandi og kundi fortelja um Bethlehem og Nazareth, so vit sóu tað fyri okkum. Hon hevði eisini ferðast aðrasteðs og kundi fortelja okkum, at í Eysturríki søgðu tey eisini Jesus fylgi tær, bara á týskum, og eg meini hvør vestmannakona hevði verið so langt burturi? Hon átti góð hús og vakran garð og hýsti kvívíksbørnum, sum gingu í skúla her. Men hon var gomul genta, og tað var ikki fyrimyndarligt.
Og so vóru tað allar konurnar, sum bara hildu øllum uppi. Menninir vóru til skips, nógvir komu ikki aftur. Tað eina tørnið fóru menn úr hvørjum býlingi innan fyri stutta tíð: Stella Argus, pápi mín, Óla Jákup, sum datt oman og lítli Petur og eg kundi blivið við. Eg haldi tað mesta av bygdini var í koma í langa tíð.
Míni minni um hesa tíðina eru konurnar sum bara komu og vóru og loftaðu og uggaðu.
Fyri meg, sum misti pápan, eina mostur og aðra ommuna innan fyri eitt stutt tíðarbil, vóru hesar konurnar sum frelsandi einglar. Tær hildu saman uppá alt, fingu okkum á føtur aftur og eg ivist onga løtu í, at tit sum lurta hava uppaftur fleiri søgur um konur, sum í grundini gjørdu, at tað bar til at hóra undan í einari bygd sum hesari.
Í dag
Kringvarpið fylti 50 ár herfyri og veitsla varð hildin og har vóru sjálvandi eisini fleiri knáar Vestmannakonur, og vit sótu nakrar við eitt borð og menninir løgdust til og vit prátaðu um felags kenningar og gomul minni, tá sigur Palli hjá Jolantu, at tað átti at verið skriva um hesar konurnar og ja, Palli, tað átti tað tað stendur ongasteðs um tær. Vit standa á herðunum á hesum konunum, tær ruddaðu slóð og eg ivist onga løtu í, at teirra avrik eisini er ein partur av tí, sum tit hava avrikað. Tit tóku tykkum saman og fóru í bygdarráðið fyri at skapa felags grundarlag fyri trivnað í bygdini. Tit tóku um endan har so mangur maður hevði slept, og tit kláraðu tað so einastandandi flott. Og eg má siga, at eg var errin av at vera vestmenningur eftir tað valið.
Hvat so nú? Døtur okkara flenna eitt sindur, tá vit grussast um javnstøðu og forsyndast inn á, at menninir sita so tungt á øllum. Hvat snakkar tú um? siga tær, øll kunnu stilla upp, vit liva í einum fríum landi og tann ultimativa viðmerkingin er: Get a life slóðin er við øðrum orðum ruddað, nú er sloppið, halda tær....
Blaðið kvinna
Madeleine Allbright, sum var amerikanskur uttanríkisráðharri fyri ikki so langari tíð síðan segði, at tað er eitt serligt pláss í helviti fyri kvinnur, sum ikki stuðla hvørjari aðrari. Hon hevur eitt gott poeng. Eg haldi at hetta kjakið sum stóðst av, at blaðið Kvinna setti sær fyri at skipa fyri 8. marts haldi um nútímans javnstøðu er eitt fínt dømi um poengið hjá Allbright. Hildið varð, at tiltakið var so mikið dýrt, at flakakonurnar ikki høvdu ráð at vera við og at hetta var bara fyri fínarimpurnar. Eisini summir menn vóru við í kjakinum, men ringast vóru vit sjálvar. Hvør skal ráða fyri, hvussu 8. marts verður hildin, uttan vit sjálvar? Og hvør forðar okkum í at halda dagin her í Vestmanna ella hvar hann annars verður hildin í landinum? Blaðið Kvinna hevur ikki stolið dagin, vit stjala allar dagin, akkurát sum vit sjálvar velja. Tað vóru kommunistakonurnar sum stjólu dagin av fyrstan tíð, skræddu hann úr kalendaranum og gjørdu hann til stríðsdag hjá øllum kvinnum - ikki fyri at vit skuldu stríðast móti hvørjari aðrari, men fyri at vinna øllum kvinnum javnrættindi um allan heim - soleiðis er tað!
Vit eru ikki sama slag, vit hava bara eittans í felag og tað er at vit hava sama kyn og eru umleið helvtin av mannaættini. Tað átti at verið eitt gott grundarlag fyri at arbeiða fyri felags málum. Men hvat er tað sum forðar?
Tað er ein grund til at eg havi nevnt hesar ymisku konurnar, sum eg haldi so nógv um, í kvøld. Eg haldi tær eru fyrimyndir allar uppá hvør sín máta og allar við ymiskum uppgávum og við ymiskari orku. Nógvar fara ongatíð at standa í bókum, neyvan heldur um onkur skuldi tikið seg saman til at skriva Vestmanna søgu - tit vita hvør fer at standa í henni!
Tað er bara so, at vóru tær ikki har, so var onki. Løgðu tær ikki kropp til børnini vóru ongi, vóru tær ikki hjá, komu vit ikki undan, heldur ikki dreingirnir og menninir. Men tað telur bara ikki er onki vert heldur ikki í eygunum á okkum konum, sum sita her í kvøld. Og hví man tað vera, hví halda vit ikki okkum vera nakað verdar?
Privata kvinnustríð
Eg má siga fyri meg, at eitt av aðalmálunum í mínum heilt privata kvinnustríði hevur verið at lagt gentunum eina við, at læra seg okkurt yrki, líka mikið hvat, bara tú hevur eitt prógv at leggja við umsóknini og orsøkin til tað er, at vit ongatíð kunnu vita, um vit ein penan dag skulu vinna til lívsins uppihald fyri okkum sjálvar og børnini. Vestmanna er ein bygd, hvar hetta er sannroynd, tí so nógvir menn eru falnir frá og tá er neyðin, at jú minni tú hevur lært, tess tyngri er tað at vinna til lívsins uppihald.
Í dag fara tær ungu genturnar - tær allarflestu - at læra seg okkurt. Vit hoyrdu ungar gentur í Hvalba siga í sjónvarpinum, at fiskaarbeiði var fínasta slag fyribils, men allar skuldu í skúla. Og tað er føgur yrking í mínum oyrum.
Hvat hendir so við okkum, tá vit hava lært? Jú vit arbeiða og stríðast og so fáa vit mann og børn og so fara vit niður í tíð!
Niðursett tíð
Tað verður kalkulera við niðursettari tíð á nógvum arbeiðsplássum, tað passar okkum so væl og nógv yrki eru so slítandi, at tað ikki ber til at røkja tey fulla tíð. Standa vit saman og krevja, at fleiri fólk verða sett og arbeiðstíðin stytt fyri øll? Nær hoyra tit tað herrópið? Hví krevja vit ikki, at arbeiðsmarknaðurin verður innrættaður eftir kvinnulívinum?
Nei vit velja heldur at gera privatar avtalur, fyri at eg ikki skal slítast, og fyri at eg skal hava stundir til alt hitt. Har eru vit onga leið komnar. Og hví eru vit ikki tað?
Tað er eittans orsøk, allarflestar okkara arbeiða tí og tá tað passar okkum. Tit kunnu spyrja tykkum sjálvar, hví so er!
Arbeiðið er ikki ein lívuppgáva, tí vit raðfesta nógvar aðrar uppgávur hægri.
Eg havi eina ferðina sitera eina Vestmannakonu fyri at siga: Eg elski mítt arbeiði og mær dámar so væl at vera mamma og alt hitt, hevði man bara kunna kombinera.. eg helt tað var so presist sagt um hetta dilemmaið.
Vit duga alt, vit kunnu alt, vit vilja alt, men orkan røkkur ikki til alt. Vit kunnu vera skipasmiðir, føra stór skip og passa alskyns maskinur, tað tyngsta og strevnasta arbeiði nú á døgum er kvinnuarbeiði. Alt tað tunga arbeiði, sum konurnar eg nevndi í byrjanini gjørdu, hava vit savnað á stovnum børnini, tey gomlu og sjúku og so framvegis, og alt hetta arbeiði gera kvinnurnar framvegis, nú bara fyri løn. Við øðrum orðum: vit gera tað sama arbeiðið, sum vit altíð hava gjørt, nú fyri løn, er nakað broytt?
Eg haldi ikki.
Tá evran varð innførd í Finnlandi gjørdu fakfeløgini hjá kvinnunum eina kvinnuevru, har ein biti uppá 20 prosent var skorin úr evruni. Hetta fyri at vísa á, at kvinnurnar framvegis fáa 20 prosent lægri løn enn menn. Man tað ikki eisini vera galdandi her?
70 árini
Tað privata er politiskt var herrópið í 70 árunum, tá vit vóru reyðsokkar. Vit vóru frekar og gjørdu bókling um fyribyrging hvat er meira privat enn kynslívið? So kom ikki her! Tað fell ikki í góða jørð hjá øllum, verri enn so, men vit bæði geylaðu og hóttu, og tað eydnaðist at fáa bóklingin ókeypis í hvønn krók. Tað bar til tá! Og tað privata er framvegis politiskt.
80 árini
Eina ferðina fyrst í 80 árunum skipaði eg saman við nógvum konum fyri 8. marts haldi í Norðurlandahúsinum, har vit gjørdu gjøldur burturúr uppskotinum hjá Dánjal Paula Danielsen um at tað almenna skuldi lata mammuløn, soleiðis at tað slapst undan hesum stovnunum, tað var familjupolitikkur tá. Í grundini ikki nakað vánaligt uppskot, men vit hildu at eftirsum børn hava tvey foreldur, so skuldi lønin komi teimum báðum til góðar, men tað var sjálvandi ikki tað sum Dánjal Pauli vildi. Tí spældu vit eina sketsj, har allar konurnar sleptu endanum og fóru til hús og gjørdust kreativar saman við hvørjari aðari og børnunum. Hin sketsjin var, hvat hendi har sum konurnar høvðu arbeitt: ongin skar flak, ongin skrivari í læknaviðtaluni og heldur ikki fiskasølustjórin hevði nakran at hjálpa sær, alt var sjálvandi kaos!
Havi ofta hugsa um hesar sketjsirnar, hvat var tað í grundini hetta snúði seg um. Í grundini ein stuttligur tanki, at foreldur hava løn fyri at ala børnini upp, er hann so órímiligur? Tað er so eisini endað við, at pápar fáa eitt vet av farloyvi í sambandi við barnsburð, men enn er stórur munur á, tað gongur tó rætta vegin kann man siga, men er tað, tað vit vilja?
Vita vit, hvat vit vilja?
Vilja vit í grundini ikki bara nakað heilt privat, tað sum hóskar best til meg og míni?
Passión
Ein gomul donsk vinkona skrivaði ein dagin, at hon saknaði eina passión, okkurt at ganga upp í av álvara tað er sum at passiónirnar vikna ta tíðina, lívið er so fult av uppgávum, sum skulu røkjast.
Ein passión er nevniliga góð at hava og tað havi eg langt síðan roknað út, at tit halda at, eg skal hava eitt boð uppá, nú tit biða meg halda talu á kvinnudegnum.
Eg vendi aftur til konurnar eg byrjaði við, teirra loftandi hendur - tær eru vorðnar professionellar, tær lofta á stovnum, her tey sum hava umsorgan fyri neyðini eru, ella tey sum lorra eftir í heimunum, tær lofta fyri løn, men tær gera tað í flestu førum undir ógvuliga trongum fíggjarkarmum. Tað vísir seg sum onki er óført, tá byggjast skal, og onki ilt um tað, men raksturin hvussu sær hann út?
Vit hava onga gølu havt enn, men tað er bara ein spurningur um tíð og ikki minst ein spruningur um dirvi hjá teimum avvarðandi at tala at. Sum er hættar ongin sær at tala at, ongin kannar heldur eftir hvussu vorðið er ongin pisakanning av teimum gomlu og sjúku, sum biðið verður fyri hvønn sunnudag, og tað er forrestin harðliga tiltrongt.
Tað sum hendir tá tey sum lofta verða slitin og tíverri ofta avloyst av fólki við lítlari ella ongari læru, so minkar medvitið um, hvat tað er tú hevur við at gera. Líkasælan breiðir seg, tí tú nært ongatíð tað tú skalt, og Trælanípan dagar upp í sjónarringinum. Tað er ein tann størsta hóttanin beint nú.
Ársins kvinna
Ársins kvinna varð kosin í Sosialinum herfyri og eg hvakk við: Ella Múller er ongin slóðbrótari ella konubrot sum stendur á skipabrúgv, men ein kona sum ger sjálvboðið arbeiði fyri onnur akkurát sum allar konurnar eg nevndi. Hvussu ber tað til? Eg visti ikki hetta, tá eg hevði gjørt av hvat eg vildi røða um her í kvøld, helt satt at siga, at tað var rættiliga genialt, tað eg hevði funnið uppá. Men akk lesarar sosialsins vistu nógv betur.
Ársins maður hevur eina slupp, sum hann rekur í ferðavinnuni, er gourmetkokkur og heilsar uppá tey kongiligu, ja munur er á og munurin er so sjálvsagdur. Birgir Enni hevur fingið sær ein vinnuveg, har hann framvegis sleppur at spæla sær, og gera tað hann elskar. Og tøkk fái Birgir fyri tað. Ella Múller er bóndakona og eg siteri ein innstillara: Ella útinnur meira enn tey flestu. Serliga fyri børnini, tey ungu, veiku og illa støddu. Ongin Fríðrikkur krúnsprinsur her!! Og hjartaliga til lukku Ella, og stóra tøkk fyri!
Tað letur til, at tað er tað ósjálvsókna, ókeypis og sjálvbodna, sum vit skulu gera fyri at koma í bløðini, so eg lúgvi tá eg sigi at tað er onki vert, tí tað halda í hvussu so er lesarar sosialsins. Hvat skulu vit halda um hetta?
Tað er ikki Heidi Petersen, sum situr í Tinginum, sum ein av trimum kvinnum, ikki Ingeborg Winther sum er formaður í Føroya Arbeiðarafelag, og heldur ikki vestmannakonan sum førir stórt ferðamannaskip. Við øðrum orðum, er ikki tað vit stríðast fyri at útbúgva okkum til, ella tað vit verða valdar til, sum telur ... heldur ikki tað. Og nú er ringurin samankomin.
Vit, og hini letur tað til, hava lyndi til at halda, at tað er ein dygd at ofra seg, og grenja um at ongin takkar okkum fyri offrið. Eg haldi vit skulu venda tí við.
Eg havi lært meg, at tað tú gert, skalt tú fyrst og fremst gera fyri tína egnu skyld, fáa onnur gleði av tí, so er tað fínt, men tað skal ongatíð verða ein treyt!! Ganga vit runt sum trælir og vænta okkum takk afturfyri, skulu vit bíða leingi, møguligt kemur onkur í tankar um tað, tá vit liggja undir moldum, og hvørja gleði hava vit av tí tá?
At velja
Í dag hava vit nógv betri møguleikar fyri at velja: tú kanst velja at vera offur í ævigari ónøgd við støðuna, ella tú kanst velja tað mótsetta. Eg haldi at ein episodan í Matador, sum vit vísa í sjónvarpinum í løtuni lýsir hetta 100 prosent. Agnes, sum hevur tænt hjá fínu bankafamiljuni giftist og fær tveir synir. Ein sunnudag skal hon servera í einari konfirmatión og avtalar við pápan, at hann skal vera hjá dreingjunum, men hann gloymir avtaluna og hon fer avstað frá børnunum. Eldri drongurin fer at leita eftir pápanum og dettur í ein tjørn og næstan druknar. Hvat ger Agnes so? Hon lærir seg at maska sokkar, tí tað fær hon gjørt við hús og so sigur hon: så er der ikke flere børn, der drukner. Hon lærir av einum ræðuligum skelki, at hon er tann sum skal bera byrðarnar. Hon er prototypan uppá eitt konufólk sum veit, at hon hevur fyrst og fremst seg sjálva at dúva uppá. Hon verður ikki offur hon akslar skinn og herjar á og hon ger tað fyrst og fremst fyri at hon og dreingirnir skulu hava eitt, eftir hennara tykki, gott lív, tað má maðurin so smyrja seg við, og tað smakkar ikki altíð væl. Agnes grenjar ikki, hon sannar bara, at tað er hennara ábyrgd at syrgja fyri at børnini ikki drukna.
Vit kunnu velja, ja - men er tað altíð eitt val?
Á tí privata økinum, hava vit hampuliga gott ræði, men tá tað kemur til alt hitt, eru aðrir máttir sum ráða, og har liggur nógv á láni.
Skulu vit broyta hugburðin um, at tað er tað privata og ósjálvsókna sum er okkara aðalmerki ella skulu vit ikki tað? Tað er eisini eitt val, men tað er eitt val sum hevur avleiðingar fyri okkum allar. Eg haldi at okkara aðalmerki skal vera, at vit altíð, hvar vit so eru, vísa á okkara med
Eg skal enda við einari syrgiligari søgu, sum eg haldi at vit skulu gera okkum ómak við at fáa vent.
Vit eru ikki í landsstýrinum og bara tríggjar okkara sita í tinginum. Vit eru ikki á ovastu rók, har raðfestingin fer fram, tí politikkur er í seinasta enda bara raðfesting. Men í nógvum nevndum og ráðum, har eisini verður raðfest sita nakrar okkara. Sjálv siti eg í einari nevnd, har mentanarpengar verða lutaðir út eftir umsókn. Harumframt keypir grunnurin myndlist fyri 20.000 krónur um árið. Ikki nógvir pengar, gamaní. Men gita hvar teir fara? Gjørdi hagtøl og tey vóru ljót. Mátti stríðast fyri, at teir vóru býttir meira javnt, og tað er ikki bara sum at siga tað. Listaligt virði, varð sagt. Hvør ger tað av? Gera kvinnur onki, sum hevur listaligt virði? Og hví skulu vit forrestin ikki krevja, at pengarnir verða býttir javnt??
Á fíggjarlógini er ein konta, sum eitur løn til listafólk. Tað er ein gomul konta, sum varð gjørd til tess at stuðla listafólkum og eisini fyri at heiðra tey fyri teirra avrik. Londini vit altíð samanbera okkum við hava eisini slíka játtan. Hetta er ein heiður og ein viðurkenning av listafólkunum, eitt blástempul kunnu vit siga. Listafólkini á okkara kontu eru nevnd við navni og hvussu nógvar kvinnur fáa henda heiður og íkast? Ongar. Men umleið 10 menn, minnist meg rætt.
Á listasavninum er í løtuni ein fantastisk framsýning við verkum eftir Ruth Smith, hon fekk sær útbúgving í myndlist á kunstakademinum í Keypmannahavn og kom heim at virka eftir kríggið. Hon búði í Vági og málaði og teknaði á sama hátt sum hennara starvsfelagar. Teir komu á fíggjarlógina, men ikki Ruth Smith. Hví? Hví talaði ongin at? Ruth Smith fór alt ov tíðliga í sína grøv, kundi hent at henda viðurkenning hevði gjørt allan munin. Og framvegis er ongin kvinna, sum er vegin og funnin nóg tung til henda heiður, hví?
Nytta tær onki? Eru tær ikki góð listafólk? Ella halda vit, at tær heldur skulu gera sjálvboðið arbeiði og onki fáa afturfyri?
Bankabókin aftur
Vit eru ikki til sambært bankabókina. Vit eiga eisini bankan, hann er enn felags ogn, hava tit gloymt tað? Bara ein kvinna hevur nakrantíð sitið í nevndini øll hesi 100 árini. Er javnstøðulógin ikki galdandi fyri ein almennan banka? Hann skal einskiljast um skamma stund, so hetta er í síðsta skervi. Skulu vit vísa, at vit eru til, so eiga vit allar sum ein, at taka okkara pengar úr bankanum, til bankin skrivar eina bók, har vit eisini eru við. Taka vit, kæru medsystrar, pengarnar úr bankanum, so vísa vit, at vit hava makt.
Herrópið má vera: Kvinnurnar inn ella pengarnar út!!
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Tórir Beinisson (959-1005) var sonur Beinir Sigmundarson og frilluna Tóru. Hann var tvey ár eldri enn Sigmundur Brestisson. Hann var ellivu ára gamal, tá ið hann misti pápa sín og varð seldur saman við Sigmundi til Noregs sum trælur, og har vaks hann til mans hjá Úlvi saman við Sigmundi. Einki frættist um privata lívið hjá Tóri. Vit vita ikki, um hann hevði konu og børn.
Á sama hátt sum Beinir verður sammettur við Brestir, verður Tórir sammettur við Sigmund, og niðurstøðan er altíð hin sama: Hann var góður, men ongantíð javnur hin.


text: Tað er sum eg hoyri Havið sang yvir mær vøgguljóð, tá eg av skrivstovuni í morgun síggi tríggjar menn á tekjuni við Breiðablik í Stoffalág í Havn, meðan tríggir reefers rulla á vágni. Ikki av tí slagnum, sum Bob Marley brúkti, men farmaskip við turrlast, kulda og kranum, og eitt av trimum sæst her liggja í Nólsoyarfirði og bíða eftir fongi. Næsta ár verður sangurin hjá Jákupi Dahl hundraðogtíggju ára gamal. Hann stóð fyrstu ferð á prenti í Tingakrossi í 1904. Men enn er havið tað sama og eins vítt um at fara, hóast landafrøðilig sambond og knýti eru munandi broytt. Í dag er einki skip eintýðugt og neyvan ber til at tosa um ein Aberdeen schooner einans. Í dag er alt sett saman eins og plátur á tekjuni. Aftanfyri arbeiðsmenninar sæst norski Bahamabáturin Green Tromsø hjá Green Reefers við skrivstovum í Bergen, Gdynia, Kaliningrad og Antwerpen. Teimum á baki eru Green Freezer og Novaya Zemlya og Green Karmøy á Kollafirði, sigur fjarritandi farritið Ship Finder á snildfonini. Ein snild app, púra uttan gjald, beint í lumman. Hóast grasið er grønt og luftin er grá, so er havið enn vítt um at fara. Eisini hjá makrelinum, sum enn er púra appaleysur. Og lukkutíð hjá summum fyri tað.


text:
Samtyktir gjørdar á bygdarráðsfundi mánadagin 6. okt. 2014.
Á hesum bygdarráðsfundi vóru møtt: Mikkjal Sørensen, Sveinur Bech, Andreas Berg, Eyðolf Bech og
Rannvá Albinus.
1.
Porkeris kommuna hevur viðgjørt uppskotið til leist til tess at betra um heilsutænasturnar til borgarar
í Suðuroynni, og tekur undir við, at Suðuroyggin verður eitt læknadømi, men vit sakna niðurstøðuna
hjá arbeiðsbólkinum og tað tilmælið, sum kommunurnar skuldu taka støðu útfrá. Endamálið at seta
henda arbeiðsbólk var jú millum annað at fáa innlit í, hvat fakfólkini á hesum øki hildu um ætlanina
at gera Suðuroynna til eitt læknadømi.
2.
Vísandi til tær treytir Porkeris kommuna gav í skrivum til Landsverk dagfest 26. mars 2003, 12.
november 2009 og 11. mars 2010 gera vit krav uppá, at allar hesar treytir verða uppfyltar, áðrenn
nakað byggiloyvi verður givið.
3.
Samtykt varð at stuðla dansifelagið ”Jómsvíkingar” við 3.000 krónum.
4.
Samtykt varð at stuðla skótaliðið ”Royndin” í Vági við 1.000 krónum.
5.
Porkeris kommuna hevur longu samtykt á fundi 20. mai 2008 at stuðlað hesa verkætlan hjá Bláa
Krossi Føroya við 30.000 krónum.
6.
Kunning:
a) Tann góða tilgongdin.
b) Leysafæ frá gamla kommunufelagnum uppgjørt.
Bókin upplisin og góðkend.
Porkeris Bygdarráð


text:
Sálomon
Sálomon var kongur Ísraels árini 961-922 f. Kr.. Í Gamla Testamenti var Sálomon kongur í Ísrael, sonur Dávid kong og Batsebu, gitin fyri vísdóm, ríkidømi og veldi (1 Kong 1-11; 2 Krýn 1-9); hann bygdi fyrsta templið í Jerúsalem, hagar hann læt sáttmálaørkina flyta (1 Kong 6:1-8:11; 2 Krýn 3-5); hann hevur verið hildin at hava skrivað tríggjar av bókunum í Gamla Testamenti: Orðtøk Sálomons, Prædikaran og Hásongin.
Nám Sálomon kongs eru kend úr Bíbliuni og eisini øðrum bókmentum og filmi. Kendasta bókin um leitanina eftir mámunun man vera "King Solomon's Mines", sum sir H. Rider Haggard skrivaði í 1887. Henda bók er grundarlag fyri gomlum filmi við sama heiti.
[rætta | rætta wikitekst]
Av hebráiskum Shelomoh, avleiðsla av navnorðinum shalom (føroyskt: "friður"), um grikska sniðið Solomōn (Eoλouώv).
Sálomons tempul[rætta | rætta wikitekst]
Sálomon bygdi fyrsta jødatemplið í høvuðsstaðnum, Jerúsalem. Halgidómurin var 50 m. langur og 30 m. breiður. Sáttmálaørkin, sum var halgiskrin úr træ, stóð í halgidóminum. Í ørkini lógu tey tíggju boðini Gud gav Mósesi. 587 e. Kr. tóku bábylonar Jerúsalem og settu eld á templið.


text:
Sahara
Sahara er størsta oyðimørkin í heiminum. Sahara er næstan so stór sum øll Evropa, hon tekur triðingin úr Afrika (9 100 000 km²). Sahara røkkur eystan úr Reyðahavi og vestur í Atlantshavi, norður at Atlasfjøllunum og Miðjarðarhavinum og suður at Sudan, nakað suður um 20 stig á norðurbreidd. Her veksur næstan einki.
Veðurlagið í Sahara er sera heitt, tí har sær sólin hvønn einasta dag frá morgni til myrkurs frá skýleysum himli. Hitin verður tí óførur um dagin, eini 45-50 °C í skugganum. Veðurlagið í Sahara er sera eins alt árið, tí hvør dagur er sólardagur, og hvør dagur er regnleysur. Í teimum flestu støðum ganga fleiri ár ímillum hvørt ælið. Fjøllini Tibesti (í Libya) og Ahaggar (í Algeria) koma upp í 3000 metra hædd, tey eru heldur svalligari at búgva í enn niðri á háslættunum, og har uppi kemur ikki so lítið av avfalli. Har eru tí fleiri vala bygdir.
Seinastu árini hevur Saharaoyðimørk etið seg longri og longri suðureftir, og nógv gott beitilendi er vorðið oyðimørk. Fá fólkasløg hava lagað seg til at búgva í Sahara. Eitt av hesum harðbalnu fólkasløgum eru tuaregar, sum í øldir hava livað sum flakkfólk og eru gitnir fyri at fara langar leiðir ígjøgnum oyðimørkina á marknaðirnar við salti.


text:
Nordplus - Norðurlendskt studentaumskifti
Allir studentar á Fróðskaparsetrinum hava møguleika at taka ein part av náminum við annað universitet í Norðanlondum gjøgnum Nordplus-skipanina. Hetta er ein skipan undir Norðurlendska ráðharraráðnum, sum stuðlar studenta- og læraraskifti millum norðurlendsk universitet fíggjarliga.
Higartil er tað serliga Føroyamálsdeildin, sum hevur brúkt skipanina, men hinar deildirnar hava eisini møguleikan.
Føroyamálsdeildin hevur samstarvssáttmála við 26 móðurmálsdeildir og bókmentadeildir á universitetum í Danmørk, Íslandi, Noregi, Svøríki og Finnlandi. Sambært sáttmálanum ber til hjá studentum á Føroyamálsdeildini at lesa styttri ella longri tíð á áðurnevndu deildum uttanlands.
Deildin skal góðkenna evnini, sum studentarnir velja sær á gestauniversitetinum.
Tað nám, sum studentar taka á gestauniversiteti undir hesari skipan, verður góðkent sum partur av náminum á heimauniversitetinum.
Føroyamálsdeildin hevur javnan norðurlendskar gestalærarar, sum halda styttri og longri skeið her. Lærarar á Føroyamálsdeildini hava somuleiðis undirvíst á systurdeildum sínum í Norðurlondum.
Norðurlendska ráðharraráðið letur Nordplus-studentum 6.000 DKK í studningi í eina lestrarhálvu, umframt ferðarstudning. Endamálið við studninginum er at bera meirkostnaðin við gestauniversitetið. Gestauniversitetið hjálpir til at útvega bústað.
Samskipari er Malan Marnersdóttir.
Nordplus


text:
Sverri Egholm
08.02.2018 - 16:32
Mentan > Tónleikur > Tónleikakappingar
Tað er í ovurmorgin, at Carlsen-systrarnar skulu syngja í danska grand prixnum við sanginum “Standing up for love”.
Í dag hava tær havt fyrstu royndina á pallinum, og tær lata væl at, hóast tað ikki bleiv til so nógvan svøvn til ta einu systrina.
Tí við sær í Aalborg hava tær menninar og tvey børn hvør, so tað er ríkiligt at halda skil á, tá øll samlast.
Men tað er heilt fantastiskt, at hava familjuna við til Melodi Grand Prix, staðfesta tær tríggjar systrarnar.
- Tað hevur nógv at siga, at familjan stuðlar okkum. Tað er tað besta nakrantíð, siga tær í samrøðu við dr.dk.
Sí video omanfyri.
Sí eisini: Hoyr sangin "Standing up for love" her


text:
Myndin er frá framsýningini, sum LGBT skipaði fyri í sambandi við Faroe Pride í fjør. Tað var fantastiskt at vera við í Pride-skrúðgonguni í fjør, at merkja, at varhugin av, at vit ikki eru forstokkut, dømandi og stirvin, hevði hald í veruleikanum. Stóra Faroe Pride verður hildið 27. juli 2013 við almennari skrúðgongu og konsert í høvuðsstaðnum “lítla Ólavsøkuaftan”.
Teitur, Grandma ´s Basement, Jens Marni, Sakaris, Marius Ziska og fleiri onnur fara at lutaka á tiltakinum í ár. Vegna sera stóra undirtøku í fjør, er tiltakið flutt av Tórsgøtu og oman á Kongabrúnna
27. juli verður aftur møguleiki at heiðra ymiskleikanum, tá LGBT Føroyar skipar fyri Faroe Pride. Hetta er fjórðu ferð, at Faroe Pride er á skránni í Føroyum. “Pride” er enskt orð, ið merkir at vera errin, og verður altíð brúkt til líknandi tiltøk uttanlands.
Talan er um árligt tiltak har samkynd, tvíkynd, transpersónar og teirra hinkyndu stuðlar, fáa møguleika at gera vart við seg, vísa at tey eru til og at tey eru errin av at vera til. Hetta er samstundis eitt tiltak, ið heiðrar ymisleikan hjá føroyingum og setur fram ynski um líkarætt fyri allar borgarar í Føroyum.
Fríggjadagin 27. juli 2013 kl. 16.00 fer stóra almenna Faroe Pride skrúðgongan í gongd. Byrja verður við Gundadalshøllina, har hitað verður upp. Síðan verður gingið oman gjøgnum miðbýin, har enda verður niðri á Kongabrúnni við stórum ókeypis familjuvinarligum tiltaki.
Eins og í fjør, so fer mannamúgvan at hoyrast og síggjast aftur, og ætlanin er at veruliga seta lit á Havnina henda seinnapartin í juli. Skrúðgongan er ikki einans ætla LGBT-limum, men øllum føroyingum, ið ynskja eitt rúmligari og meira fjølbroytt samfelag, sum gevur pláss og javnrætt til allar sínar borgarar.
Tey luttakandi á tiltakinum á Kongabrúnni vera: Teitur, Grandma ´s Basement, Jens Marni, Sakaris, Marius Ziska og fleiri onnur. Helena Dam á Neystabø, forkvinna í Mentarnarnevndin hjá Tórshavnar býráð, setur Faroe Pride 2013.
Tiltakið í fjør fekk sera stóra undirtøku og løgreglan metti, at talan var um meira enn 5.000 fólk, sum fyltu Tórsgøtu, meðan konsertin við Eivør, Nalju, 200 og øðrum fór fram. Avgjørt er tí at flyta tiltakið oman á Kongabrúnni í ár. Hetta fer at økja um trygdina á tiltakinum og fer samstundis at geva áhoyrarunum betri pláss.
Løgtingið verður setta á Ólavsøku, og í hesi tingsetinum fara Rigmor Dam, Poul Michelsen og Bjørt Samuelsen at leggja uppskot fram um at dagføra hjúnabandslógina, so samkynd í Føroyum eisini kunnu vígast borgarligt eins og allir norðulendsku grannarnir kunnu. Ein Gallup kanning vísti herfyri, at heili 68% av Føroya fólkið taka undir við lógaruppskotinum. Tí er hugsandi, at bardagin fyri javnrætti í hjúnabandslógini eisini fer at seta sín lit á ársins Faroe Pride.
LGBT Føroyar, ið er rørsla fyri samkynd, tvíkynd og transpersónar í Føroyar, skipar fyri tiltakinum við stuðli frá og í samstarvi við Tórshavnar kommunu, umframt stuðli frá Eik Banka og Hotel Føroyum.


text:
Orð og lag: Inglis/Yanhill og Árni Jacobsen (3. ør.)
Lag: Inglis/Yanhill
Týtt: Árni Jacobsen (1. og 2. ør.)
Upprunaheiti: I had nothing but heartaches (I have everything I need to make me happy)
1. Einans ófriður tyngdi mítt hjarta,
eftir friðinum leitaði eg.
Eg var nívdur av ótta og iva,
men einki nú fattast mær.
Niðurlag: Alt eg eigi, sum ber mær sanna gleði,
Harrin Jesus nú vísir mær leið.
Hann meg frelsti, eg liva skal í ævir,
og einki nú fattast mær!
2. Um eg framtíðarætlanir legði,
ei eg meining við lívinum fann,
til eg fann tað, sum vert er at eiga,
og einki nú fattast mær!
3. Nú kann sál mín í friðinum hvíla
í tí friði, sum Jesus mær gav,
og við gleði eg lovsong kann syngja,
tí einki nú fattast mær!


text:
Guðstænasta og røða løgmans á stórskíggja
mentan27-07-2017 - 13:43 - Jóanis Nielsen
Ólavsøkudag kl.11 ber til at síggja ólavsøkugudstænastuna í Havnar kirkju á stórskíggja við trappuna. Anne Mette Greve Klemensen prædikar.
Tá ið skrúðgongan við løgtingslimum, prestum og øðrum embætisfólkum fer úr Havnar kirkju og niðan á Vaglið, er skíggin sløktur, og fólk fara á lýða á ólavsøkukórið, ið syngur undir tinghúsinum. Tóra Vestergaard stjórnar kórinum.
Løgmaður ber fram ólavsøkurøðu sína kl.13, og tá verður Tingið sett. Hesa løtuna er stórskíggin við trappuna aftur tendraður, og til ber at fylgja við ólavsøkurøðu løgmans, tað skrivar torshavn.fo


text:
Eftir: Turið Horn, leiðari á Dagstovninum undir Brúnni
Vit fóru við bussi og bilum til Gomlurætt, og yvirum Skopunarfjørð kl. 07.30. Bussur kom eftir okkum í Skopun og koyrdi okkum til Skálavíkar.
Arbeiðsdagurin byrjaði við einum góðum morgunmati kl. 9, og síðani arbeiddu vit í fundarhølinum til á middegi, tá ein góð máltíð var á skránni. Síðani høvdu vit ein longri steðg, har møguleiki var at gera tað einum lystir: onkur fór í heita pottin, nakrar fóru at shoppa í mótahandlinum Brynja, onkur gekk sær ein túr, meðan aðrar tóku sær av løttum á hotellinum. Síðani tóku vit arbeiðsdagin upp aftur, og arbeiddu til kl. 16. Teistin sigldi kl. 16.30.
Fyrimunurin við at vera fjarskotin frá gerandisdegnum er uttan iva tann, at øll starvsfólkini eru til staðar hesar tímarnir, har eingin hevur ørindir her og har.


text:
Í februar vóru 24.035 løntakarar og er hetta 796 færri enn í februar í fjør. Afturgongdin er 3,2%.
Tað eru fleiri sum arbeiða í fiski- og aðrari ráevnisvinnu, í hinum vinnubólkunum er framvegis afturgongd. Serliga í byggivinnuni er afturgongdin stór.
Byggivinna og onnur tilvirking stóra afturgongd
Seinastu tvey árini er byggivinnan minkað 20%, um hugt verður eftir løntakarum.
Hetta er størsta minking síðan 1989. Byggivinnan var uppá tað størsta í 1988/89, tá fleiri enn 4.000 løntakarar vóru. Frá 1989 til 1994 minkaði byggivinnan við meira enn eini helvt, men síðan tá hevur tað verið ein javnur vøkstur. Frá 2008 hevur tað verði minking aftur og seinastu tvey árini eru løntakararnir í byggivinnuni vorðnir 20% færri.
Í byggivinnuni og aðrari tilvirking eru skipasmiðjur o.l, húsabygging, orka- og vatnveiting og annar ídnaður.
Fleiri og nágreiniligari tøl eru at síggja í hagtalsgrunninum


text:
Rækja livir á botni og er at finna víða um bæði í feskum vatni og í sjógvi. Rækjur í feskum vatni kunnu gerast upp í 35 cm langar, og tær í sjónum verða heldur minni.
Á liti eru rækjur eisini rættiliga ymiskar. Summar eru gjøgnumskygdar, aðrar grá-brúnar ella reyðar, og summar hava mynstur.
Rækja hevur langan kropp og tveir stórar kampar á høvdinum. Hon hevur long og kløn bein at ganga á, og á afturkroppinum sterk bein at svimja við. Hon hevur tunna skel og ein tein í pannuni. Teinurin er oftast sag-tentur.
Stóran vinnuligan týdning
Grønlandsrækja er á 50-500 m dýpi í norðara parti í Atlantshavinum og Kyrrahavinum. Hon er reyð, hevur ein langan tein í pannuni og verður um 16 cm long.
Grønlandsrækja hevur stóran vinnuligan týdning. Fleiri hundraðtúsund tons verða fiskað árliga.
Undir Føroyum er eitt slag, sum er í ætt við grønlandsrækju. Hon eitur reyðrípurækja og sæst eisini inni á grunnum vatni inni við land. Á Sjósavninum plaga tey at fáa hana við glúpi og rúsu.
Decapodur?
Ert tú eitt krabbadýr við 10 beinum, harav 2 kunnu hava bitklógv, hoyrir tú til decapodurnar. Deca- merkir tíggju, og -poda merkir bein. Rækja, krabbi og hummari eru øll decapodur.


text:
Flogbóltur U 17, gentur: Tóku sett frá favorittunum
ítróttur16-10-2017 - 11:02 - Jóanis Nielsen
Føroysku landsliðsgenturnar spældu sín fyrsta dyst í kappingini í morgun kl 8,00 í Ikast í Danmark. Mótstøðuliði var Danmark, sum er at rokna sum ein favorittur í kappingini.
Føroyska liðið byrjaði sera trilvandi og spælið var merkt av nervum, og Føroyar taptu tvey tey fyrstu settini greitt, men í 3. setti kom vend í og vit vunnu settið 25-21.
Men taptu síðani 4. sett greitt.
Venjarnir eru væl nøgdir við at vinna 1 sett ímóti Danmark.
Úrslitið var sostatt:
Føroyar-Danmark
1-3 (13-25)(14-25)(25-21) og (12-25)
Næsti dystur hjá føroysku kvinnunum er kl 16. føroyska tíð, og tá er mótstøðuliðið Noreg.
U 17 dreingjalandsliðið spælir mánadagin kl. 12,30 ímóti Svøríki.
Dystirnir verða vístir einleiðis her:http://www.volleytv.dk/


text:
Jólateknikapping fyri børn. Hvussu upplivir tú jólini?
Hvussu upplivir tú jólini?
Hugsar tú um at skreiða?
Hugsar tú um at syngja í kirkju?
Hugsar tú um vættrar?
Teknikapping
Jólamerkjagrunnurin skipar fyri stórari teknikapping fyri øll skúlabørn. Vit vilja hava børn at tekna jólini.
Tak niður myndaformin, tekna tíni jól, og luttak í risa kapping.
Tekningarnar skulu brúkast til jólamerkini 2016 og 15 tær bestu tekningarnar fáa eina virðisløn á 1.000 kr.
Eitt jólamerki er eitt frímerki – uttan virði, sum verður sett á jólakort og jólapost.
Treytir: Øll børn í skúlaaldri kunnu luttaka. Tú kanst tekna tað tú vilt, bara tað hevur við jól at gera.
Góð ráð: best er at tekna stórar myndir – ikki ov nógvar smálutir.
Soleiðis gert tú: Heinta myndaformin her => Tekna tína jólamynd => lat tekningina inn á títt posthús ella send hana til Posta.
Tekningin skal vera okkum í hendi í seinasta lagi 18. januar 2016.
Skriva navn, aldur og telefonnummar aftanfyri tekningina.
Tú kanst senda tekningina til:
Posta
Óðinshædd 2
100 Tórshavn
Frámerk brøvbjálvan "Jólamerki 2016"


text:
Jan Müller
30.04.2018 - 15:33
Týsdagin 24. apríl hevði Oljuvinnufelagið aðalfund. Fyri vali stóðu Magni Arge og Jostein Petersen. Hvørgin teirra tók við afturvali. Í nevndina vórðu valdir Christian Danielsen og Frimodt Rasmussen. Í nevndini sita nú Anja Jacobsen, Eli Lassen, Leif Hovgaard, Christian Danielsen og Frimodt Rasmussen. Nevndin skipaði seg við Anju Jacobsen sum forkvinnu og Eli Lassen sum næstformanni.
Magni Arge, sum hevur verið ein av undangongumonnunum í Oljuvinnufelagnum øll árini og sum nú hevur takkað fyri seg í Oljuvinnufelagnum, fór frá sum formaður í fjør men helt fram sum vanligur nevndarlimur. Tá hevði hann verið formaður í felagnum frá byrjan fyrst í 90-unum. Magni Arge varð eisini formaður í undangongufelagnum, "Føroya Oljuídnaður", sum varð stovnað í 1993.
Øll hesi árini hevur hann saman við øðrum góðum fólki arbeitt fyri at menna eina føroyska vinnu rundan um oMagnljumenningina í Norðuratlantshavi. Leitingin við Føroyar, sum byrjaði í 2001, gjørdist ein uppgangstíð fyri føroyskar fyritøkur, sum høvdu tilknýti til frálands- og oljuvinnu her heima eins og burturi. Teir 9 brunnarnir, sum vórðu boraðir árini frá 2001 til 2014, settu nógvar ringar í sjógvin og góvu føroyskum offshorefyritøkum nógvar stórar og spennandi arbeiðsuppgávur. Sum stjóri í Atlantsflogi fekk Magni Arge eisini útvegað almenna flogfelagnum fleiri týðandi uppgávur í sambandi við umrøddu boringar. Nú hevur hann eftir øllum at døma burturav halgað seg til tað politiska arbeiðsøkið.
Í Oljuvinnufelagnum, sum er partur av Vinnuhúsinum, eru í dag umleið 30 limafeløg. Nú eingin oljuleiting er í løtuni hevur tað eisini minkað um føroyska offshorevirksemið, tó at fleiri fyritøkur framvegis eru sera virknar í hesi vinnuni heima sum burturi.
Um somu tíð sum Magni Arge gevst, so hevur enn ein veteranur í felagnum í mong ár, Jostein Petersen takkað fyri seg. Í fjør var tað enn ein av undangongumonnunum, Gunnbjørn Joensen, sum gavst í felagnum. Tískil eru flestu av andlitunum í Oljuvinnufelagnum meira ella minni nýggj, tó at Anja Jacobsen og Eli Lassen hava verið har í nøkur ár.


text:
Væntandi verður svartkjaftakvotan uppfiskað mitt í komandi viku
vinna18-06-2017 - 19:38 - Jóanis Nielsen
Tróndur í Gøtu kemur á Fuglafjørð á midnátt við 2.200 tonsum av svartkjafti, sum teir hava fiskað eystanfyri - á uml. 62N og 4V.
Tróndur skal landa til Havsbrún, teir sleppa framat beinanvegin teir koma inn.
Vit á JN.fo tosaðu umborð fyri løtu síðan, teir siga, at tað er smáligur fiskiskapur hjá føroysku skipunum í løtuni, teir tova teir flestu uppí 18 tímar hvørt tovið, og fiskiskapurin liggur úr 150 uppí 400 tons fyri hvørt tov. Øll tey føroysku skipini eru stødd eystanfyri.
Vit á JN.fo meta, at um fiskiskapurin verður sum hann er í løtuni, so fer svartkjaftakvotan at verða uppfiskað mitt í komandi viku.


text:
Hava Føroyar ráð til hægri lønarlag?
Lítið nyttar at fara í hart stríð um lønarkrónurnar, um bæði fyritøkur og tað almenna illa fáa endarnar at røkka saman. Men tá stór avlop eru í rakstrinum, tá liggur betur fyri at seta størri krøv.
Men hvussu stendur so til í landinum?
Sannlíkt er at netto fíggjarognin hjá føroyskum fyritøkum, stovnum og borgarum er vaxin øgiliga nógv seinastu árini. Helst hevur hitt almenna skuld (borgaranna vegna), meðan bankarnir og nøkur húsarhald hava risastóra ogn uttanlands.
Somuleiðis er trúligt at í miðal hevur avlop verið á gjaldsjavnanum seinastu árini.
At eg ikki kann siga hetta við vissu, men bara kann siga at hetta er sannlíkt og trúligt, kemur av at vit ólukkutíð einki vita við vissu um hesi viðurskiftini, tí uppgerðir av gjaldsjavnanum og av fíggjarviðskiftum uttanlands eru ikki gjørdar síðani 2012. Hagstovan verður so illa fíggjað, at mest avgerandi hagtølini um tjóðarroknskap og uttanlandsviðskifti eru ikki til.
At avlop (helst) eru á gjaldsjavnanum og at einstakar eindir í landinum goyma pengar uttanlands, eru tekin um at nýtslan og íløgurnar innanlands eru munandi minni enn ráð eru til. Føroyar samanlagt hava sannlíkt onga skuld, og ráð eru tí til meir av bæði íløgum og nýtslu.
Slálvandi kemur arbeiðandi fólkið eftir pengunum nú. Sjálvandi vilja fólk hava betri løn, og sjálvandi vilja pensjónistarnir hava størri útgjøld.
Tí her stendur væl til í landinum.
Føroyski arbeiðarin vil undir hesum umstøðum hava betri liviumstøður
Samfeløg eru soleiðis skrúvað saman, at tá ráðini gerast betri, verður dystast partanna millum um virðini. Sum gongdin er í løtuni bólgna pengagoymslurnar hjá bonkum, ríkum feløgum og úrvaldum einstaklingum, meðan hitt almenna stríðist við at halda avlop á roknskapinum.
Hin fremsta orsøkin til hendan skeivleikan er tann einfalda, at landið forsømir at taka fult gjald fyri tilfeingisrættindini í aling og fiskiskapi, sum eru verd onkustaðni ímillum 1,5 og 2 miljardir. Alt hetta gylta almannafæ endar í hondunum á fáum úrvaldum einstaklingum.
Vóru hesi virði tjóðarinnar ikki latin úrvaldum einstaklingum ókeypis, so hevði landið ráð at lata øllum føroyingum skattalætta, so at vit guldu triðingin minni í skatti. Munandi minni trýst var tá á lønarhækking, tí at vælferðin hjá arbeiðandi føroyinginum hevði tá vaxið munandi. Munandi minni trýst var á prísunum, og tí hevði skattalækkingin givið roynveruligan bata í vælferð hjá øllum íbúgvum landsins. Sum gongdin er nú, fáa vit hækkandi lønarlag og vaxandi prísir, so at vælferðavinningurin verður lítil og eingin. Samstundis verður verri hjá almennu køssunum at halda hallinum burtur, meðan uttanlandsognin hjá úrvalsliðinum bólgnar.
1 comment:
"Rætting"ReplyDelete
Ein av mínum gomlu vinum á Hagstovuni gjørdi meg varugan við, at eg møguliga havi gitt skeivt um nettoogn Føroya uttanlands í greinini, eg fyri stuttum skrivaði undir heitinum "Hava Føroyar ráð til hægri lønarlag?".
Í greinini verður róð upp undir, at helst er nettoognin uttanlands øgiliga stór, tí at hagtølini benda á stór gjaldsjavnaavlop seinastu árini.
Hvørja ferð vit sum búskaparheild hava fleiri inntøkur enn útreiðslur mótvegis umheiminum, vexur áogn "Føroya" uttanlands.
Eg skrivi Føroya í gásareygum, tí at tað eru ikki tú og eg sum eiga nógv øktu pengarnar uttanlands, men í størri mun ríkar føroyskar fyritøkur og ríkir føroyingar.
Mítt uppáhald er, at hetta eru pengaogn sum runnin er av felags tilfeingi okkara - fiskastovnum og alifirðum. Vit lata úrvaldar einstaklingar sleppa ókeypis fram at rættindunum, til at spinna gull av okkara felags tilfeingi. Øgiligu avlopini eru av sonnum felags, men endar kortini í hondunum á einstøkum partaeigarum.
Og her er rótin til møguliga mistakið, eg havi gjørt.
Um eigararnir bara vóru hesir úrvaldu føroyingarnir, so er mín spádómur á beinari kós - at nettoognin uttanlands man vera vaxin øgiliga nógv síðani seinastu uppgerð av gjaldsjavnanum í 2012. Tilfeingisrentan, drigin av føroyskum felagstilfeingi, endar sum ogn hjá einum lítllum úrvalsliði av føroyingum, sum leggja pengarnar í meira tryggar útlendskar virðisbrævagoymslur.
Men - og her er møguliga mistakið - um so er, at stórur partur av eigarunum í alifeløgunum og stóru reiðaríunum eru útlendingar, so er støðan ein onnur - soleiðis, reint bókhaldsliga.
Partabrævaognin hjá útlendingum stendur skrásett sum Føroysk skuld til teirra, og so hvørt avkastið av teirra ogn í Føroyum vexur, økjast okkara útreiðslur til útlendingar á gjaldsjavnanum.
Tá vexur nettoognin uttanlands ikki so nógv sum eg giti, tí útlendingarnir eru so at siga komnir inn um mark eftir pengunum.
Vit hava tá eisini givið einum úrvalsliði av útlendingum part av okkara felags tilfeingi í alifirðum og fiskastovnum.
Men hetta broytir so ikki eitt einasta vet við grundleggjandi niðurstøðuna.
Nettoognin uttanlands er øgiliga nógv vaxin.
Niðurstøðan er framvegis tann at tilfeingisrentan, sum á hvørjum ári av røttum átti at ríka felagskassa okkara, heldur ríkar úrvaldar einstaklingar - bæði føroyskar og útlendskar.
Niðurstøðan er framvegis tann, at Føroyar hava ráð til hægri lønarlag.
Men hetta sæst ikki í fullan mun á at nettoogn Føroya uttanlands, tí at vit hava longu givið útlendingum part í kúnni sum mjólkar. Og tað enntá ókeypis.


text:
Skrá fyri
Mjáflaggahúning 29-4-2017
Bátarnir samlast í bátahylinum í Nólsoy, um veðrið ikki er til vildar so Argir
1330 Formaðurin og skipari á M/B Sunbeam Jegvan Bæk bjóðar vælkomin á VHF kanal 08
1400 Sigling til Havnar
Bátarnir fylgjast inn til molan har teir savnast.
1500 Síðani verður siglt inn í Vágsbotn, við M/B Sunbeam á odda. M/B Torvadal skipar fyri á VHF kanal 08 og lagt at undir felagshúsinum.
Tá liðugt er at seta fast, helur Edvard Bjarnason frá MRCC Tórshavn eina røðu.
Síðani bjóðar manningin á M/B BØLLI til sildaborð í Felagshúsinum, við onkrum “Góðum” afturvið.
Alt eftir hvussu sildin gagnast, verður sangur og harmonikuspæl afturvið.
1700 Endi á skránni – Framhald er upp til hvønn einstakan , húsið er opið.


text:
VÁRKONSERT í Havnar Klubba 25. mai 2018 klokkan 20:30
- Last Updated on Thursday, 24 May 2018 00:03
Tórshavnar Manskór VÁRKONSERT í Havnar Klubba 25. mai 2018 klokkan 20:30
Fríggjakvøldið 25. mai klokkan 20.30 (aftan á Gekkin) fer Tórshavnar Manskór, undir leiðslu av Bjarna Restorff og Kára Bæk, at halda sína árligu várkonsert í hølunum hjá Havnar Klubba.
Hetta hevur kórið gjørt á hvørjum ári síðan tað var stovnað fyri 32 árum síðan, og árið í ár verður einki undantak í so máta.
Kortini verður konsertin í ár eitt sindur øðrvísi enn tær undanfarnu várkonsertirnar. Tær hava verið skipaðar sum slíkar konsertir vanliga plaga at vera tað, har kórið hevur sungið eina formliga skrá, og tá hon er komin at enda, er konsertin liðug.
Soleiðis verður ikki í ár. Hesaferð er konsertin býtt upp í ein formligan, sum er skráin hjá kórinum, og ein óformligan part, har áhoyrararnir sleppa at syngja við. Tað vil siga, at konsertin hesaferð lutvíst verður skipað sum ein "sing-along" konsert, og er tað fyrstu ferð, at Tórshavnar Manskór roynir seg við einum slíkum tiltaki.
Konsertin verður skipað soleiðis, at kórið fyrst syngur helmingin av formligu skránni. So verður farið til "sing-along"-tiltakið, og tá tað er liðugt, verður stegðurin, sum hesaferð verður um 20 minuttir ella so. Eftir tað syngur kórið seinna partin av formligu skránni áðrenn konsertin so endar. Reyði tráðurin í hesari konsertini - tá er "sing-along"-tiltakið íroknað - er, at talan bara er um føroyskar sangir.
Hóast várkonsertin markerar endan av sangárinum hjá Tórshavnar Manskóri merkir tað ikki, at kórið fer í dvala til dagarnir aftur fara at styttast. Kórið er nógv eftirspurt og hevur fleiri uppgávur gjøgnum summarið, og tann fyrsta er longu leygardagin 26. mai, klokkan 18, tá konsert verður saman við Nólsoyar Manskóri í Royndarhúsinum. Hetta er eitt afturvendandi tiltak á skránni hjá báðum manskórunum í høvuðsstaðarkommununi.
Fyrst er tað tó Várkonsertin, sum stendur á skránni, og hon verður sum sagt í Havnar Klubba fríggjakvøldið, 25. mai klokkan 20.30. Kostnaðurin er 100 krónur.
Kórið vónar, at fólk møta fjølment.
Tórshavnar Manskór


text:
Konfirmantar í Sandavágs kirkju 29. apríl
mentan28-04-2018 - 18:54 - Jóanis Nielsen
Gudstænastuna sunnudagin 29. apríl 4.s.e.páskir, Sandavágur kl. 11.00 og konfirmatión, Inga Poulsen Dam
Konfirmantar í Sandavágs kirkju 29 apríl 2018.
Elisabet Falkvard Joensen, Miðvágur. Opið hús frá kl. 16.
Anna Maria Nattestad, Sandavágur. Opið hús frá kl. 16.
Elin Ásvør Debes, Miðvágur. Opið hús frá kl. 15.
Brandur Kjartansson, Sandavágur. Opið hús frá kl. 16.
Annfinn Elias Briansson, Sandavágur. Opið hús frá kl. 15 í SÌF Húsinum
Karl Jákup Hansen, Miðvágur. Opið hús frá kl. 15
Trygvi Weihe, Sandavágur. Opið hús frá kl. 17
Samson Lið Gaardlykke, Miðvágur.Opið hús frá kl. 16
Rói Zakariasson, Sandavágur. Opið hús frá kl. 16
Áki Johansson Stenberg, Sandavágur. Opið hús frá kl. 16
Albin Sveinsson Thomassen, Miðvágur. Opið hús frá kl. 17


text:
Mamma tín og pápi tín duga so væl at dansa havi eg ofta fingið at vita, so okkurt má vera í tí. Eg minnist væl frá mínum uppvøkstri, at mamma og babba dámdu væl at ganga í dans. Tað eini tíðina var regluliga skipa fyri gamlamannadansi, og tá vóru tey bæði altíð klár.
Eg minnist gott tá eg sjálvur byrjaði at ganga í dans, tá fekk eg mammu at læra meg at dansa. At fara í dans, og bara hyggja at meðan hini dansaðu kundi eg ikki liva við. Stevini mamma lærdi meg í stovuni heima hjá okkum hava verið til stóra gleði fyri meg. Mær dámar sera væl at dansa, burdi kanska gjørt meira við tað.
Men tað eg hugsaði at luta vit tykkum í kvøld var at, eldarfelagið Klaksvík skipaði fyri dansi í kvøld. Dansur fyri teimum omanfyri 60 í Smæruni, sum er í kjallaranum á Sambýlinum á Heygnum, har mamma býr. Babba fortaldi mær at Maria Olsen, sum er ein at stigtakaranum til dansin hevði ringt til hann, og bjóða honum og mamma í dans. Hann hevði verið avvísandi, hann helt ikki at tað fór at rigga. Eg helt við hann, at tað var nú býtt, sjálvandi kundi hann royna at fara, hann nýttist ikki at vera so leingi. Jú eg fekk hann yvirtalaðan at hann skuldi fara. Hann spurdi um ikki eg kom ein túr norður eisini.
Eg havi verið í Havn í allan dag, í samband við at Tórfríð hevur luttikið í fimleika kapping. Eg hevði lukkuliga gloymt alt um dansin í Smæruni, men verið tó mintur á tað meðan eg njóti ein temunn frammanfyri køksvindeyga. Lítandi yvir á Sambýlið á Heygnum síggi eg fult av bilum samlast á parkeringsplássunum framman fyri Smæruna, eg hyggi eftir køksklokkuni, hon vísur 20:50. Dansurin skuldi byrja kl. 21 visti eg. Eg geri skjótt av, fái mær jakka uppá so í bilin og beina kós norður á Sambýlið á Heygnum. Tí eg vildi gjarna vera við tá ið tey bæði trinu inn í dansin í Smæruni.
Tá eg komi inn í stovuna á sambýlinum eru tey bæði, babba og mamma, klára at fara í Smæruna at dansa. Sandalirnar vóru skiftar út við skógvar, so hon trygt kundi taka ein svingom. Lagi á mammu var gott, vit tóku elevatorin niður undir. Tá við koma úr elevatorin hoyra vit harmonikutónleik. Erland og Poli spæla uppá.
Eg haldi meg eitt sindur aftanfyri tey bæði, tá ið tey fara inn í dansin. Móttøkan tey fáa er einastandandi, har er næstan bara kent fólk. Fleiri pør eru longu á gólvinum, so babba tekur um mammu og tey byrja at dansa. Tað gekk ein løta inntil rætta stevi kom, men so kom glið á, og tey bæði dansaði stillisliga til vøkru harmonikutónarnir frá Erland og Pola. At síggja heitu móttøkuna tey bæði fingið frá gomlum dansi vinum var hjartanemandi. Vi tárum í eygunum valdi eg at fara.
Eg tosaði við babba seinni í kvøld, og segði hann mær hvussu glaður hann var at hann var farin í Smærina við mammu. Hóast tey ikki vóru har so leingi, so var løtan avbera góð.
Nú er minni enn ein vika til túrin hjá mær.


text:
Danjal av Rana 14.08.2017 (11:04)
Funnu hassjpípu í bilinum
Ein 20 ára gamal maður fekk í morgun 750 krónur í bót fyri at hava brotið lógina um rúsevni.
Eina novemburnátt í fjør bankaði løgreglan upp á bilrútin hjá manninum. Hann og tveir vinmenn høvdu sett bilin við Autoservice í Havn, tá løgreglan varnaðist teir.
Samstundis sum løgreglan biðir um at síggja koyrikortið hjá unga manninum, síggja teir eina hassjpípu á baksetrinum.
Løgreglan valdi tí at kanna bilin nærri, men funnu ikki onnur rúsevni, einans pípuna og nakrar hassjrestir í henni.
Maðurin er áður dømdur fyri at hava trý gramm av hassji á sær og fekk hann tá 750 krónur í bót. Ákærin valdi at biðja dómaran um at geva ákærda 750 krónur í bót afturat, hóast tað vanliga er ein fastur stigi, sum bøtur verða givnar eftir.
Ákærin metti, at talan í hesum førinum var um fyrsta brotið hjá manninum á rúsevnislógina, og at dómurin frá januar er fyri eitt nýggjari brot.
Dómarin gjørdi sum ákærin segði, og gav manninum eina bót upp á 750 krónur. Hon hevði tó eina seinastu áheitan á unga mannin.
- Revsingin verður harðari og harðari fyri hvørja ferð, tú verður tikin. So nú vóni eg ikki at sígga teg aftur, tí hatta ber ongan veg, segði dómarin, tá dómurin var sagdur.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tórskvøldið skipaði Ungdómsnevndin hjá Vágs kommunu fyri fundi fyri ung í aldrinum 16 – 25 ár, har fyrsta ungdómsráð í Vági varð valt.
Tíðindaskriv frá Vágs kommunu,
Fundurin var í hugnaligum kafe’ini hjá Jugga, har fitt av ungum fólki vóru møtt.
Á skránni var góður tónleikur, framløga um ungdómspolitikk, um ungdómsráðið og leiklutin hjá ungdómsráðnum. Harumframt var bólkaarbeidi eisini á skránni, har tey ungu tóku fyrstu stigini til at seta ymiskt á skrá, sum tey kundu hugsað sær varð uppraðfest í Vágs kommunu.
Á fundinum varð eisini valt eitt ungdómsráð, sum skal vera eitt millumlið millum tey ungu í Vági og Vágs kommunu. Ungdómsráðið kemur at virka í tøttum samstarvi við Ungdómsnevndin hjá Vágs kommunu.
Nýggja ungdómsráðið ferð beinanvegin til verka
Vágs kommuna letur nýggja Ungdómsráðnum egin hølir, har tey kunnu arbeiða við ungdómsarbeiði og fyrireika tey evnir, sum tey ynskja á kommunal politiska dagsskrá; og fara tey í ungdómráðnum beinanvegin til verka.
Vit eru sera fegnin um, at vit nú hava fingið eitt Ungdómsráð í Vági og at ungdómsarbeiðið í Vágs kommunu við hesum kann verða uppraðfest. -Tað hevur stóran týdning fyri okkum, at tey ungu sjálvi eru við til at mynda, hvat innihaldið skal verða í ungdómsarbeiðinum hjá Vágs kommunu, sigur Levi Mørk, formaður í Ungdómsnevndini.
Í nýggja ungdómráðnum eru: Mikala Vilhelm, Fríði Stenberg Olsen, Páll Guðmundsson Jacobsen, Natalia Skorastein, Sirið Brattaberg Evaldsdóttir og Johanna Dam.
Í Ungdómsnevndini hjá Vágs kommunu eru Levi Mørk, formaður, Eyðbritt Krosslá og Anna B. Samuelsen.


text:
Í stríð fyri listafólkini
- 15 Sep 2016
- - LISA
Í stríð fyri listafólkini
Gunnar hevði fingið innlit í korini hjá serliga teimum skrivandi fólkunum og sum hann sigur: – Um ein heldur, at ein kann gera mun, so …
So Gunnar varð formaður í føroyska rithøvundafelagnum og stutt eftir tók hann stig til at stovna listafólkasambandið LISA. Tað var í januar 1982.
- Eg hevði líka sum … ábyrgdina onkursvegna. Føldi eg. At gera okkurt við tað. Eingin annar gjørdi tað. At møta upp til ein fund, tað var lætt, men at gera okkurt aftaná. Alt tað, millum fundirnar ... tað var verri
Formaður í LISA tey fyrstu 6 árini var Gunnar Hoydal. Hesi árini gjørdist hann eisini við síðuna av sínum arkitektastarvi, limur í Mentunargrunni Føroya løgtings og hann var við til at stovna rættindahavarafelagsskapin Fjølrit, har hann eisini var fyrsti formaður.
- Tað trongdi harðliga til, tí eingin fekk nakað fyri at skriva. Eingin takstur. Einki endurgjald. So tað var eitt framstig. Fjølrit samlaði pengar inn fyri fólk.
Gunnar sjálvur fekk bara krónur og oyru fyri sítt starv sum býararkitektur. Tíðin og orkan, sum hann brúkti til at bøta um korini hjá listafólkum, var ólønt. Eisini tann tíðin, hann var formaður í arkitektafelagnum og enn eitt tíðarskeið formaður í rithøvundafelagnum.
Skrivað greinina hevur: Helle Thede Johansen.
Les blaðgrein um Gunnar Hoydal í Dimmalætting her.
Eg hevði líka sum … ábyrgdina onkursvegna. Føldi eg. At gera okkurt við tað. Eingin annar gjørdi tað.


text:
Verkætlanir 2002
Nr. 1 - Játtað fígging av nýggjum royndum í 2002:
Nr. 2 - Fiskivinnuroyndir 2. umfar 2002:
Royndin "Sporføri" er enn ikki er sett í verk, men fer ígongd við játtanini á kr. 200.000, sambært samskiparanum 26.06.02.
Einstøk roynd játtað við kr. 200.000 verður møguliga ikki gjørd, sambært samskiparanum 26.06.02.
Játtaða royndin "Fiskaleksikon" á kr. 650.000 er ikki byrjað enn, men fer í gongd.
Nr. 3 - Játtað fígging av avmarkaðum granskingarætlanum í árinum 2002:
Í kjarnuverkætlanini verður tørvur á fígging ikki mettur til meira enn kr. 2.000.000 í 2002, sambært Ásmundi Guðjónssyni.
Umsóknir til Fiskivinnuroyndir, ið kunnu skiljast sum granskingarætlanir og sum fígging kann latast til í árinum 2002.
Játtanin til Granskingarætlanir, krónur 5.000.000, er óbrúkt higartil í 2002.
Fiskivinnunýskapan, -menning og -gransking
fvg.fo er heimasíða, sum lýsir granskingar- og menningar-virksemið innan fiskivinnu, sum Fiskimálaráðið umsitir.
Fiskivinnuroyndir játtaði 19 nýggjar og 7 framhaldandi verkætlanir fyri 2017 (sí kunning um FVG2018)
Fiskivinnuroyndir játtaði 16 nýggjar og 7 framhaldandi verkætlanir fyri 2017 (sí kunning um FVG 2017)
Fiskivinnuroyndir játtaði 10 nýggjar og 4 framhaldandi verkætlanir fyri 2016 (sí kunning um FVG 2016)
Fiskivinnurroyndir játtaði 6 nýggjar og 5 framhaldandi verk-ætlanir fyri 2015 (sí kunning um FVG 2015)
Árið fyri í 2014 fingu 11 nýggjar verkætl-anir og 7 framhaldandi verkætl-anir játtan (sí Kunning um FVG 2014)
Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskap-arligari og samfelagsligari burðar-dyggari gagnnýtslu av havtilfanginum.


text:
Pluto
Pluto er fjar dvørgagongustjørna uttanfyri gongustjørnuna Neptun. Klótan Pluto er flokkað í bólkin gongustjørnudvørgar, og melur klótan kring sólina í eini ringrás uttanfyri henni hjá Neptun. Henda umflokking av Pluto fór fram eftir 24. august 2006, tá ið 2500 vísindafólk, sum vóru komin saman á ráðstevmiu í Sveis samdust um at Pluto ikki longur skuldi verða roknað millum gongustjørnur. Um Pluto gongur ein máni, Charon nevndur, Charon varð funnin í 1978. Hann er um 1 120 km í tvørmál, og hann er bara 20 000 km frá Pluto. Pluto og Charon eru helst ísknøttir av frystum vatni, metani og ammoniakki. Pluto eitur eftir grikska gudinum Pluton, sum var gudur fyri ríkidømi umframt myrkri og deyða. Charon var ferjumaðurin, sum flutti tey deyðu um ánna Styx til deyðans ríki. Nøvnini tykjast hóska væl til hesar køldu og fjaru knøttir ytst í sólskipanini.
Niggjunda og ytsta gongustjørnan er Pluto, sum tó í løtini bara er næstytst frá sólini. Rásin er so háttað, at Pluto árini 1979 til mars 1999 er nærri enn Neptun. Áðrenn Pluto varð funnin, bendu frávik í rørslunum hjá ytru gongustjørnunum á, at ein himmalknøttur mátti ganga um sólina uttan fyri Neptun. Pluto er so kám, at hon sæst bara í stórum kikara, og leitað hevði verið eftir henni í mong ár, tá ið Clyde Thombaugh umsíðir fekk eyga á hana í 1930. Umferðartíðin um sólina er stívliga 248 ár, og í miðal er hon stívliga 39 ferðir frá sólini sum jørðin. So langt burturi munar sólarljósið lítið, og hitin á ytjuni fer valla upp um -230 °C.
Tvørmálið er eftir nýggjastu metingunum bara einar 2 300 km, og evnisnøgdin um 1,9 kg/dm3. Í juni 1988 varð staðfest, at um Pluto er tunt lofthav av metani. Hetta kann tykjast ikki sørt løgið, tá atdráttarmegin har er so lítil. Pluto er sum heild ikki sørt gátufør, og gitingarnar um hana hava verið mangar. Kanska er hon ikki verulig gongustjørna, men heldur ein máni hjá Neptun ella ein smástjørna, sum er farin av kós? Ella kanska er hon bara hin fyrsti av mongum halastjørnulíkum ískroppum uttast í sólskipanini? Tað, at máni melur um Pluto, og at har er lofthav, man tó benda á, at hon er fullgild dvørgagongustjørna.
Umflokkingin av Pluto[rætta | rætta wikitekst]
Tá ið Pluto varð flutt niður í flokking millum klóturnar í ugknlcouhcfnxbpnsohbniuoxncvj kmsoivijdnxobpnpxuinboidnuibnjodnxb,min0dmuijxn kjbnisnbpinxjvnijdnvudfnvindivu
Fyrst og fremst var ætlað um støddina, tí klótan er rættiliga nógv minni enn hinar 8 gongustjørnurnar; haraftrat eru eisini aðrir gongustjørudvørgar funnir í sólskipanini, bæði áðrenn Pluto varð funnin í 1930 (t.d. Ceres), og ikki minst hesi seinastu árini, tá ið betraðu stjørnukikararnir hava latið okkum sæð smálutir, sum fyrr vóru fjaldir fyri eygum okkara (t.d. Sedna).
Vísindafólk høvdu valið: Skal Pluto, ið ikki er nevnivert størri enn hinir gongustjørnudvørgarnir, framvegis hava serstøðun sum verulig gongustjørna, bert tí klótan fekk hetta heitið afturi í 1930'unum? Ella skulu allir hinir gongustjørnudvørgarnir flytast upp mill gongustjørnurnar, so vit fáa eitt møgulig óendaligt tal av klótum av hesum slag? Men hinvegin, so var Merkur heldur ikki so øðiliga nógv størri enn Pluto ... og hvussu við mánunum Titan og Callisto? Skuldu teir nú eisini flokkast umaftur?
Skilmarkan av gongustjørnum[rætta | rætta wikitekst]
Tørvur var tí á eini avgjørdari skilmarkan, ið greitt útgreinaði, nær talan er um eina gongustjørnu, og nær talan er um ein gongustjørnudvørg. Á ráðstevnuni í Sveis varð komið til hesa niðurstøðu í trimum punktum.
Skal klóta í ringrás um sólina kunna kallast ein gongustjørna krevst, at talan er um himmallikam í beinleiðis umfari um sólina (1), sum er nóg stórt, at atdráttarmegin hevur gjørt tað runt (2), tó uttan at hava ruddað burt onnur likam í grannalagnum (3), og tá ið Pluto hoyrir til Kuiper-beltið, sum verður hildið at hava líka nógvar klótur, klettar og ís sum Asteroidu-beltið, kann valla sigast, at gongustjørudvøgurin uppfyllir seinastu treytina.
Tvørmátið á Pluto er bara fimtingur av tvørmáti Jarðar. Pluto er kaldasta klótan í sólarskipaini við einum miðalhita upp á -260 °C. Pluto hevur ein mána, Karon, sum varð sæddur í 1978.


text:
KOKS behind the scenes
Tað er løgið at hugsa sær, at gandurin, sum er KOKS, hendur her í lítla tronga køkinum í kjallaranum á Hotel Føroyum. Her hava høvuðskokkurin, Poul Andrias Ziska og Nikolaj, við góðari hjálp frá øðrum hjálparkokkum, arbeitt í ein mánaða við at gera matskránna til KOKS 2017 - og nú eru teir komnir á mál.
11. apríl letur KOKS hurðarnar á matstovuni í Kirkjubø upp fyri fyrstu ferð í ár við nýggjari matskrá, nýggjari vínskrá og nýggjari saftskrá.
Nógvir útlendingar hava longu bílagt borð og enn eru nøkur fá pláss eftir.
Myndir: Tjóðhild Patursson
Nikolaj Ivert Kristensen er ein av kokkunum á KOKS. Tá ið vit eru inni og vitja, stendur Nicolaj uppi yvir eini grýtu í lítla royndarkøkinum og klárnar oksasoð - hann rørir og rørir.
Á borðinum liggja 3 posar av 'apple lavage' - soleiðis eitur súrepladjús á 'fínum' matmáli. Næstan alt sum er skrivað á eskjur og posar, er skrivað á enskum, tí á KOKS arbeiða kokkar úr øllum heiminum.
Hyllarnar eru á tremur við pulvuri, turkaðum urtum og turkaðum tara.
Tá ið oksasoðið skal klárnast mást tú fylgja væl við - Nikolaj er ógvuliga fokuseraður. Ongantíð hava vit sæð nakran vera so hugsavnaðan um at røra í eini grýtu.
Poul Andrias Ziska, høvuðskokkur á KOKS, vísir okkum ymiskar sósir, teir báðir hava gjørt til ymisku rættirnar.
Poul Andrias fortelur, at 'leek oil' ella purruolja verður gjørd við at mala hitt grøna á purruni við olju - soleiðis fer tað ikki til spillis. Hetta er lætt at royna heima.
Nógv av grønmetinum, sum verður brúkt á KOKS um summarið, er frískt og føroyskt. Men enn er so tíðliga á árinum, at gróðurin er ikki veruliga byrjaður. Í dag brúka teir fryst spinat í royndakøkinum.
Vit lúrdu í listarnar á vegginum, og sóu ein lista yvir djússkránna. Vit tóku onga mynd av djússkránni, men her er ein ábending um hvat fer at vera á spennandi djússkránni í ár - tað verður helst torført at velja millum djússkrá og vínskrá.
Nei, geraða purrudjúsið verður ikki brúkt sum drykkur á djússkránni - men verður nýtt í onkurari sós/dressingi.
Eftir at Poul Andrias hevði tryggjað sær, at tað smakkaði sum tað skuldi, fingu vit ein smakk. Fantastiskt. Hetta verður eisini roynt heima - gerað purrudjús!


text:
Jólakapping fyri børn og ung
05. Des 2017
Aftur í ár verður skipað fyri einari jólabadmintonkapping fyri børn og ung.
Luttøkan er avmarkað til 30 leikarar"
les meir
JFK Open - GP3, 2. og 3. desember 2017
15. Nov 2017
KBF og BSF bjóða hervið til 3. umfar av Grand Prix kappingini í U-11, U-13, U15, U17 og vaksin sum verður í Klaksvík tann 2....
les meir
Ársaðalfundur tann 30. november kl. 19
15. Nov 2017
Bjóðað verður til aðalfundar hjá Havnar Badmintonfelag tann 30. november 2017 kl. 19.00 í Badmintonhøllini í Gundadali.Skrá sambært viðtøkum felagsins.-Val av fundarstjóra-Frágreiðing nevndarinnar fyri farna...
les meir
U9 kapping í Runavík tann 25. november
15. Nov 2017
Nápur og BSF bjóða hervið til kapping fyri U-9, tvs. fyri børn fødd 2009 og seinni.Kappingin er í Runavík tann 25. november.Tilmelding fer fram her:...


text:
Eru tit spentar? So er fyrsta lúkan klár at avdúkast! Tað er nemliga ein Shellac neglaviðgerð + negla olju, til tín og eina vinkonu, virði á yvir 1000kr. Tað er fitta Maria Súsanna (eisini kalla Marsanna), sum rekur vakurleika salongina... Continue reading →
So var fyrsti sunnudagur í advent her og tað merkir at vit hava funnið fyrsta vinnaran í adventskalendara kappingini hjá SukurSøtt! Undirtøkan hevur verið góð og tað er stuttligt at sleppa at forkela eina damu í dag. Eg havi sjálv... Continue reading →
Mítt hjarta smeltar! Eg elski sermerktar dagar og tankan um at nú eg eri blivin vaksin, so kann eg gera mínar egnu traditiónir/siðvenjur. Mær dámar so væl at skapa hugna heima hjá okkum, og eg taki av hvørjum høvi, har... Continue reading →


text:
Ráđgevandi nevndin fyri Grřnland er ikki mjúk at strúka í hesum dřgum. Hon vil hava, at alt samband verđur slitiđ millum heimastýriđ og tćr fyritřkur, sum heimastýriđ eigur og rekur.
Ráđgevandi nevndin mćlir til, at Royal Greenland og onnur almenn felřg skula virka eftir vanligum marknađartreytum. Tey skula ikki longur hava samfelagsligar uppgávur og skyldur, sum dýrka teirra rakstur.
Royal Greenland hevđi 286 milliónir krónur í halli í fjřr, hóast felagiđ fekk 200 milliónir í almennum stuđli.
Grřnlendska vinnulíviđ tykist sum heild vera illa fyri og neyđugt er viđ munandi bygnađarbroytingum og tillagingum.
---


text:
Borgaratænastan
Við støði í tvørfakligari hugsan, ráðgevur Borgaratænastan borgarum um allar peningaligar veitingar og tænastur innan Almannaverkið, soleiðis, at borgarar kunnu fáa kunning um teirra møguleikar, rættindi og skyldur á einum staði. Borgaratænastan avgreiðir umsóknir um stuðul vegna arbeiðsloysi og sjúku, stakútreiðslur umframt aðrar veitingar. Hon veitir ráðgeving til pensjónistar og einkjur/einkjumenn, umframt at Borgaratænastan vísir borgarar víðari inn í Almannaverkið. Borgaratænastan er sambindingarliður fyri føroyingar, sum fara til onnur norðurlond at arbeiða.
Starvsfólk
Dagført tann 01-05-2018